Izložba "Vukovar-razaranje jednog grada" ponovo u Novom Sadu\nAktivisti i aktivistkinje Inicijative mladih za ljudska prava u Srbiji (YIHR) večeras su u centru Novog Sada organizovali akciju tokom koje su izložili fotografije sa izložbe "Vukovar – razaranje jednog grada", koju su prošle sedmice na toj lokaciji bili meta napada nepoznatih počinioca, koji su porazbijali izloge sa umjetničkim fotografijama posvećenim 25. godišnjici ratnog razaranja Vukovara.\nNa razbijenim izlozima je bila napisana poruka "A ubijanje Srba, stoko".\nPolicija se još uvek nije oglasila povodom tog incidenta.\nPredstavnica YIHR Sofija Todorović rekla je da je današnja akcija svojevrstan odgovor na šutnju nadležnih u Novom Sadu, ali i da je problem u tome što, kako je navela, reakcija vlasti uvijek izostane kada je u pitanju vandalizam uperen ka akcijama posvećenim suočavanju sa nedavnom ratnom prošlošću Srbije.\n"Osetili smo potrebu da kao mladi i odgovorni građani Srbije kažemo da nije u redu da se svaki put povlačimo i ćutimo kada se razbijaju i ubijaju ovakve izložbe. Ista ideja vandalizma je bila prisutna i tada kada je ubijan Vukovar, kao i sada kada se ubija izložba", rekla je Sofija Todorović.\nIzložba je u Novom Sadu otvorena 18. oktobra i trebalo je da u prolazu Milana Mladenovića stoji mjesec dana, a na fotografijama su prikazana razaranja Vukovara i zločini počinjeni u tom gradu 1991. godine.


Narodna biblioteka predstavila projekte koje će realizovati u narednom periodu - Dnevnik Juga\nPočetna / KULTURA / Narodna biblioteka predstavila projekte koje će realizovati u narednom periodu\nNarodna biblioteka predstavila projekte koje će realizovati u narednom periodu\nProjektni tim Narodne biblioteke „Radoje Domanović“ u Leskovcu prezentovao je programe koji će biti finansirani od Ministarstva kulture i informisanja, Centra za promociju nauke i grada Leskovca.\nDirektorka Vesna Ilić ističe d su inspirisani prošlogodišnjim uspesima, bibliotekari nastavili sa projektnim planiranjem i u 2020.-oj. Taj entuzijazam prepoznali su resorno Ministarstvo, Centar za promoviju nauke i lokalna samouprava.\n„Zahvaljujući njihovoj podršci, odobreno nam je sedam projekata, ukupne vrednosti 3,4 miliona. Grad je obezbedio 950.000 dinara. Prošle godine realizovali smo projekte vredne 2,7 miliona, što znači da je biblioteka, za 24 meseca, putem projektnog finansiranja obezbedila skoro šest miliona dinara.\nČasopis „Novi legat“ finasniran je sa 150. 000 dinara od strane resornog Ministarstva i sa 100.000 od lokalne samouprave. Veoma je bitan za ceo Jablanički okrug, jer će produžiti tradicionalnost i modernost u štampanom i elektronskom izdanju I doneti različite sadržaje iz oblasti kulture, književnosti i bibliotekarstva.\nDrugi projekat „Festival dečjeg stvaralaštva- Umetnik iz školske klupe“ podržan je sa 250.000 od Ministarstva i sa 190.000 dinara od grada. Ove godine će sadržati literarni, likovni i konkurs za trejler o omiljenoj knjizi sa temom “Misli mi lete”, ali i radioničarksi deo.\nZa „Izgradnju kapaciteta za realizaciju elektronske pozajmice u isturenim odeljenjima Biblioteke“ Ministarstvo je obezbedilo 6oo. ooo, iz lokalnog budžeta izdvojeno 90. 000 dinara. Ovaj program omogućiće dobijanje jednostavne i brze informacije o svim fondovima Biblioteke, uvid u stanje zaduženja , produžetak roka korišćenja građe, vršenje rezervacije građe van biblioteke preko računara, tableta ili mobilne aplikacije za android telefone, kao i pretraživanje građe po katalogu u pojedinačnim odeljenjima.\nRealizacijom projekta „Digitalizacija stare i retke knjige zavičajnog fonda i drugih posebnih fondova“ koji je finasijski podržan od Ministarstva sa 500. 000 i lokalne samouprave sa 100. 000 dinara, biće nabavljena oprema i razvojem digitalne platforme stvoriće se uslovi za digitalizaciju i prezentaciju 502 knjige, kao i 2.825 strana rukopisa od značaja za Leskovac i Jablanički okrug, a time i za kulturnu baštinu Srbije.\nBiblioteka je za projekat „Unapređenje procesa i praćenja stare i retke knjige“ dobila ukupnu podršku od 800.000. On ima za cilj da svojim rezultatima omogući integrisano upravljanje starom i retkom građom, ali i starim i retkim knjigama u biblioteci, privatnim bibliotekama i bibliotekama Srpske pravoslavne crkve na teritotriji Jablaničkog okruga, za koje je leskovačka biblioteka dobila blagoslov niškog episkopa Arsenija.\nZa „3D LAB“ sredstva su obezbedili Ministarstvo kulture- 167. 000 i grad 53.000 dinara. Prepoznajući potencijal koji 3D štampa može da pruži kroz inovacije i naučnu saradnju, kao i dostupnost tehnologije , došlo se na ideju razvoja 3D LAB-a, a zatim formiranja audio kabineta i digitalne učionice za koju je, preko projekta “Digitalni građanin” stiglo 20 mikrobit računara i pet bozon setova, a do sada je u njoj obučeno 600 mladih ljudi.\nPrethodni Polaganjem kombinovanog testa osmaci završili polaganje Male mature\nSledeći Leskovčanka Jovana Cakić najbolja na Drugom međunarodnom literarnom konkursu na temu „SLOBODA“


Vesti online / Srpski informativni portal / Frontalna ofanziva albanskih lidera na Brisel - šta je pozadina?\nFrontalna ofanziva albanskih lidera na Brisel - šta je pozadina?\nOsim Tačija, takozvanog predsednika Kosova, u delegaciji su i Kadri Veselji, predsednik Skupštine, Badžet Pecoli, ministar spoljnih poslova i premijer Ramuš Haradinaj. Pitanje je zašto su albanski lideri sada krenuli frontalno u ofanzivu?\nDragomir Anđelković, politikolog, smatra da je u pitanju nepoverenje albanske elite u Tačijeve namere, dok politikolog iz Prištine Nedžmedin Spahiu veruje da je sve ovo predstava za kosovsku javnost:\n- Tači želi da postigne što veći legitimitet za ono što se pretpostavlja da je već dogovorio sa Beogradom, a o čemu javnost ne zna ništa. Utisak je da je neki kompromis postignut i sada je Tačiju potreban što veći politički spektar da ima iza sebe za taj dogovor - veruje Saphiu.\nAnđelković, međutim, smatra da je situacija drugačija. Po njegovom mišljenju, stvar je u nepoverenju koje vlada među albanskim političarima.\n- Jasno je da u Prištini postoji nesloga i to što idu u takvom kapacitetu samo znači da jedni drugima ne veruju. Pokazalo se da nisu u stanju da bilo koga ovlaste da vodi pregovore, odnosno da svako želi da tu bude prisutan kako bi istakao svoj značaj i onemogućio da neko drugi povuče poteze na svoju ruku. Dakle, ovde je reč o dubinskoj podeli albanske političke elite i njihovim međusobnim sukobima i nepoverenju - uveren je Anđelković.\nInače, Tači nije dobio poverenje kosovskog parlamenta da bude ovlašćeni pregovarač ispred prištinske platforme za pravno obavezujući sporazum sa Beogradom, a opozicija smatra da je ta platforma u suprotnosti sa interesima Kosova.\nTači je prvi put jasno rekao da je "crvena linija“ u dijalogu sa Beogradom priznanje Kosova i da on od toga neće odstupiti.\nAli kosovska politička elita veruje da je to samo zamajavanje i da je predsednik spreman da napravi sa Beogradom kompromis o severu Kosova.


Posteljica u stočarstvu\nPeleti » Gorivo\nProizvodnja se zasniva na kompresiji suvih biljaka (slama, seno, i slično ) usitnjenih na finu frakciju, u granule prečnika 6, 8 i 12 mm i dužine 20 – 40 mm. Ove granule su veoma koncentrovan ogrevni materijal jedinice težine 1,4 kg/dm3 (teže i gušće od drveta). Imaju izuzetne karakteristike pre svega pri sagorevanju u automatskim kotlovima, jer omogućavaju laku manipulaciju, automatsko doziranje i dugoročnu efikasnost kotla uz minimalne troškove održavanja.\nMogućnost skladištenja, pakovanja i transporta je čak i za male potrošače izrazito povoljnija u odnosu na drva i ugalj.Pored toga,pelet ima značajno niži procenat otpada čvrstih čestica( 5-10x u odnosu na ugalj), produkuje manje isparenja i čistiji je.\nEnergetska efikasnost - agropelet se može koristiti u standardnim kotlovima, kao dodatak uglju. Ipak,najbolja je upotreba u kotlovima sa automatizovanim radom i kontrolom sagorevanja, gde efikasnost sagorevanja dostiže čak 90 %. Kaloričnost je slična kao kod mrkog uglja, cena je veoma blizu cene uglja (prema kvalitetu, tipu pakovanja, transportu, i slično). Više na nezavisnom portalu www.tzb-info.cz\nSadržaj pepela 3-7 % 10-30 %\nPoređenje troškova grejanja prema vrsti goriva\nStabilnost cene goriva - postoji realna osnova za stabilnost cene , jer sirovine za proizvodnju agropeleta je dovoljno i ne poskupljuje je ni transportna udaljenost, jer se uglavnom radi o lokalnim resursima.\nSubvencije za potrošače agropeleta - država omogućava subvencije čak do 50% (maximalno 2.500,- Eura, u ČR) za kotlove na biomasu (drva, drvena piljevina, pelet), za ekološki štedljive načine grejanja i za grejanje vode u stanovima i porodičnim kućama pomoću biomase. Agropelet omogućava automatizovan i programabilan rad kotla.\nTehnologija za proizvodnju energije


Kada je reč o obveznicama koje su uspešno emitovane na međunarodnom finansijskom tržištu, Mali je objasnio da će konvencionalna biti iskorišćena za vraćanje starih, preskupih dugova, koje je ostavila upravo prethodna vlast u kojoj je učestvovao Dušan Nikezić kao državni sekretar u Ministarstvu finansija. Naveo je da će ta obveznica u iznosu od 750 miliona evra, sa godišnjom kuponskom stopom od 2,05 procenata, skoro u potpunosti biti iskorišćena za otplatu Nikezićeve obveznice i još jednom ponovio da to nije novo zaduživanje.\n- Da, Nikeziću, u septembru treba da vratimo 700 miliona dolara, pošto ste zadužili zemlju 2011. godine, po zelenaškoj kamatnoj stopi od 7,25 procenata na deset godina. To je, između ostalog, deo vaše zaostavštine, koju uprkos svim problemima koje nam je donela pandemija, sa kojom se uspešno borimo, sada rešavamo. To je i ista ona cifra koju je vaš gazda Đilas „zaradio" dok je bio na vlasti. Dakle, ovde nije reč o novom zaduživanju, pošto vaše preskupe kredite vraćamo pod neuporedivo boljim uslovima. Razlika je jasna, jer sada imamo međunarodni kredibilitet, uvažavaju nas i ne nude preskupe zajmove kao vama. Mi imamo novca u budžetu, nismo neodgovorni i bez pameti poput vas da uzimamo skupe zajmove. Uzeli ste preskup kredit sa zelenaškim kamatama kako bi pare završile na privatnom računu gazde Đilasa. Uostalom, da nemamo novca stopa zaduživanja bi bila sedam puta veća, odnosno na istom nivou kao u vaše vreme. Vraćamo dugove koji su sramota vas i vašeg gazde - naveo je Mali i dodao da se dugovi neće ostavljati za generacije koje dolaze, niti budućim vladama.\nKako je rekao, poput odgovornih država, koje vode računa o javnom novcu, i Srbija danas razmišlja i sprema se da na vreme obezbedi dovoljnu likvidnost i sredstva za budućnost po još povoljnijim stopama na tržištu. Istakao je i da je Srbija prva zemlja u regionu i jedina evropska zemlja van Evropske unije koja je, pored obveznice na 15 godina, emitovala zelenu evroobveznicu, čime je pokazala posvećenost ulaganju u zaštitu životne sredine.\n- Mi, za razliku od vas, razmišljamo o budućnosti i činimo sve da građanima ove zemlje bude bolje. Zato smo hrabro izašli na međunarodno tržište kapitala i ponudili svoju zelenu obveznicu, u vrednosti od jedne milijarde evra, iako je tražnja bila mnogo veća. Zahvaljujući tome, kamatnu stopu na zelenoj obveznici smanjili smo za čak 20 procenata u odnosu na početnu - naveo je on i dodao da je ostvarena rekordna istorijska kuponska stopa od 1,00 odsto.\nMali je objasnio da će sredstva od emitovane sedmogodišnje evroobveznice biti iskorišćena za ulaganje u ono u šta se decenijama nije ulagalo, niti su političari koji su vodili ovu zemlju razmišljali u tom smeru.\n- Tako smo svedoci da, iako u 21. veku, Đilas i ekipa dok su vodili prestonicu nisu razmišljali o projektima koji bi doprineli kvalitetu života, jer je najverovatnije profit bio bolji na izgradnji Pazl grada ili lažne replike Terazija. Mi ćemo izgraditi vodovodnu i kanalizacionu mrežu u celoj zemlji, postrojenja za prečišćavanje vode za piće, za otpadne vode, za izgradnju metroa i moderne železnice... Mi se, kao što vidite, bavimo zelenim projektima, a vi ste se bavili zelenašenjem - rekao je Mali i zaključio da bi većina građana, da može, vratila vreme, kako bi sprečila posledice vladanja neizlečivog kleptomana Đilasa i njegovih sledbenika.\nObjasnio je da Srbija ima potrebe za velikim brojem ekoloških projekata, i da su u skladu sa tim i diversifikovani izvori finansiranja.\n- Da, naravno da koristimo fondove Evropske unije i da uspešno u skladu sa tim sprovodimo ekološke projekte, ali je građanima ove zemlje, zbog toga što ste je ostavili opustošenu, potrebno mnogo više. Zato nalazimo i nove izvore finansiranja. Naravno da sredstvima iz jučerašnje emisije obveznica država ne finansira duplo ono što se već finansira iz grantova Evropske unije, već se finansiraju drugi projekti i drugi troškovi – istakao je Mali.\nOn je podsetio Nikezića da se javni dug uvek posmatra u odnosu na BDP i dodao da je interesantno kako on uporno ignoriše tu činjenicu, što spada u osnove ekonomije.\n- Dragi Nikeziću, razumem potrebu vaše grupacije da se ponovo domognete vlasti kako biste nastavili da kradete, ali pre svega treba da se prisetite zaostavštine, zbog koje je Srbija bila na ivici propasti i zbog koje su bile neophodne teške mere fiskalne konsolidacije. Kada pričate o javnom dugu, podsećam Vas da se on ne gleda u apsolutnom iznosu, već u odnosu na BDP, i to ako se iole razumete u ekonomiju, treba da znate. Sada ste ponovo omašili, odnosno pokazali da ne znate da računate. Naime, sa jučerašnjom obveznicom on je daleko manji od onih izmišljenih 50 milijardi evra, koje uporno pominjete.. Dokle ćete više da obmanjujete javnost? Naš dug je stabilan, što je u vaše vreme bila misaona imenica i na nivou je ispod 60 procenta, a tako će i ostati do kraja godine, kako je i obećano - zaključio je Siniša Mali.\nSNS Siniša Mali SSP Dušan Nikezić\n08:55 PALMA: Kada me kritikuje ova opozicija to znači da dobro radim


Zvizdić: Banditski napad na policiju, napad je na državu - Index.ba\nZvizdić: Banditski napad na policiju, napad je na državu\nBorenović: Putin potvrdio da je BiH uvela sankcije Rusiji\nEfendić ugostio najuspješnije studente, dobitnike priznanja Zlatna i Srebrena značka\nPredsjedavajući Vijeća ministara Bosne i Hercegovine Denis Zvizdić osudio je napad i uputio telegrame saučešća porodicama poginulih policajaca.\nOn je najoštrije osudio napad na pripadnike MUP-a Kantona Sarajevo i uputio telegrame saučešća porodicama poginulih policajaca.\n„Najoštrije osuđujem banditski napad na pripadnike MUP-a Kantona Sarajevo i pozivam sve nadležne institucije i policijske agencije u Bosni i Hercegovini da pojačaju saradnju kako bi se počinioci ovog gnusnog djela što prije pronašli i doveli pred lice pravde. Napad na provodioce i zaštitnike zakona bilo kojeg nivoa u našoj domovini doživljavam kao napad na državu Bosnu i Hercegovinu.\nNapad na naše policajce je napad na sve nas, građane Bosne i Hercegovine.Porodicama poginulih policajaca, heroja poginulih u obavljanju svoje dužnosti, u svoje ime, i u ime Vijeća ministara BiH, upućujem izraze saučešća“, stoji u telegramu predsjedavajućeg Vijeća ministara BiH dr. Denisa Zvizdića.\nPrethodni članakMUP KS Komesar Mevludin Halilović: U toku privođenja zbog ubistva policajaca\nNaredni članakKolegij SDA: Najoštrije osuđujemo gnusni čin ubistva dvojice policajaca u Sarajevu


Kosovska platforma: Priznanje u sadašnjim granicama\nZastava Kosova na zgradi Skupštine, Priština\nSkupština Kosova je nakon više pokušaja usvojila Zakon o obavezama, odgovornostima i ovlašćenjima Državne delegacije Republike Kosova u procesu dijaloga sa Republikom Srbijom kao i platformu o dijalogu bez glasova većeg dela opozicije.\nOvo pitanje je, na zahtev poslanika pozicije i zbog nedostatka kvoruma, sa vanredne sednice prebačeno na redovnu koja je usledila, kada su se i stvorili uslovi za glasanje.\nNakon glasanja, premijer Kosova Ramuš Haradinaj je kazao da je Kosovo sada bolje pripremljeno za ovaj proces, ali je istakao da nije dobra strategija opozicije da napusti salu.\nAvdulah Hoti šef poslaničkog kluba opozicionog Demokratskog saveza Kosova rekao je da je tokom sednice bilo brojnih kršenja pravilnika i Ustava. On je istakao da Zakon o dijalogu i platforma nisu u skladu sa Ustavom Kosova te je najavio da će ovaj zakon uputiti Ustavnom sudu.\nKopredsedavajući Državne delegacije za dijalog Fatmir Ljimaj predstavljajući Platformu rekao je da je Kosovu potreban dijalog, da neće pobeći sa pregovaračkog stola i da će principi Platforme biti vodič državne delegacije.\n"Pozivam vas da sa velikom ozbiljnošću shvatimo težinu ovog važnog trenutka. Kosovo mora da odgovori dijalogu i da sa velikom spremnošću uđe u ovaj proces. U interesu je dveju naših država i regiona da okončamo ovo pitanje ali poštujući jedni druge. Idemo u Brisel, ne da pregovaramo o našoj državi, već da afirmišemo i osnažimo našu državu, kako bi dali mogućnost za mir u regionu, kako bi pronašli put početka saradnje u regionu, i idemo u Brisel kako bi dali šansu dvema državama i narodima na evrointegracije", kazao je Ljimaj i pozvao poslanike na kraju rasprave da glasom podrže ovu platformu.\nVladajuća Demokratska partija Kosova (DPK) podržala je Platformu navodeći da je finalizacija dijaloga sa Srbijom potrebna a u cilju recipročnog priznanja Kosova i Srbije.\nPlatformu su podržale i ostale vladajuće partije Inicijativa za Kosovo i Alijansa za budućnost Kosova, kao i poslaničku klub šest plus koji okuplja manjinske poslanike iz nesrpske zajednice.\nIz opozicione Socijaldemokratske partije, koja učestvuje u izradi dokumenata u ovom procesu, pozvali su poslanike da danas odluče o načinu predstavljanja Kosova u procesu dijaloga, o pregovaračkim pristupima i principima.\nDukađin Gorani iz ove partije je kazao da je cilj nacrta zakona o dijalogu određivanje mandata Državne delegacije u procesu, a cilj platforme je određivanje političkih načela od društvenoj i državnog interesa.\nGorani je dodao da se na zakonu i Platformi radilo u vreme "lokalne netrpeljivosti, regionalnih provokacija i međunarodnih nejasnoća", ali i u vreme "kulminacije spekulacija o podeli zemlje, rasparčivanju teritorije i riziku od državnog i nacionalnog preživljavanja".\n"Stoga se nadam da ćete predložene dokumente razumeti i interpretirati kao napore za stvaranjem proceduralnih i institucionalnih garancija unutar jednoj nesigurnog i teškog procesa", kazao je on.\nOpozicija napustila sednicu\nKosovska opozicija napustila je vanrednu sednicu Skupštine na kojoj se raspravlja Platforma o dijalogu sa Srbijom.\nOpozicioni Demokratski savez Kosova (DSK) i pokret Samoopredeljenje usprotivili su se odluci većine poslanika da se najpre raspravlja Platforma a ne zakon o dijalogu.\nOpozicija je tvrdila da se ne može govoriti o Platformi s obzirom da se o tome treba raspravljati onda kada zakon o dijalogu stupi na snagu. Takođe, opozicija smatra da Državna delegacija za dijalog nema nikakva ovlašćenja za taj proces.\nOpozicija takođe smatra da je i sam zakon u suprotnosti sa Ustavom te je najavila da će ga poslati Ustavnom sudu ukoliko se on ne povuče.\nKopredsedavajući Državne delegacije za dijalog Fatmir Ljimaj kazao je da se nacrt zakona o dijalogu ne veže sa Platformom, da zakon reguliše ovlašćenja i da nema veze sa političkim dokumentom.\nNakon što je predsednik Skupštine odlučio da nastavi sa raspravom o Platformi, DSK i Samoopredeljenje su napustili salu.\nDardan Molićaj iz opozicione Socijaldemokratske partije, koja učestvuje u Državnoj delegaciji za dijalog i u izradi zakona i Platforma, kazao je da DSK i Samoopredeljenje ne žele da se usvoji ni zakon ni Platforma zato što će narednih dana Kosovo posetiti "važni zvaničnici SAD-a i Nemačke kojima DSK želi da saopšti da zemlja nije stabilna, i da je potrebna jedna sveobuhvatna vlada a kako bi oni ušli u nju".\nMolićaj je dodao da se radi o partijskim interesima.\nRešavanje svih otvorenih pitanja\nPlatforma, koju je izradila Državna delegacija za dijalog sa Srbijom, predviđa recipročno priznanje Kosova i Srbije unutar postojećih granica, poštovanje prava albanske zajednice u Srbiji, rešavanje svih otvorenih pitanja sa Srbijom, ukidanje Rezolucije Saveta bezbednosti UN-a 1244.\nSa druge strane, Kosovo je spremno da pregovara o uspostavljanju diplomatskih i dobrosusedskih odnosa sa Republikom Srbijom.\n"Platforma o dijalogu o konačnom, sveobuhvatnom i pravno obavezujućem sporazumu o normalizaciji odnosa između Republike Kosova i Republike Srbije", u koju je Radio Slobodna Evropa (RSE) imao uvid, sadrži uvod, 11 glavnih principa na osnovu kojih će delovati Državna delegacija za dijalog te poglavlja koja se odnose na značenje normalizacije, evropske integracije, ratne zločine, nestala lica i žrtve seksualnog nasilja, kao i zaštitu prava manjinskih zajednica, sukcesiju i sl.\nU Platformi se navodi da je politički prioritet Kosova da postigne sporazum sa Srbijom, koji bi Kosovu omogućio napredak ka univerzalnom priznanju i članstvu u Savetu Evrope, Evropskoj uniji (EU) i Ujedinjenim nacijama (UN).\nU trenutnim okolnostima, dodaje se, Kosovo ne može da ispuni svoje strateške ciljeve, stoga je priznanje od Srbije ključni korak u budućnosti, koji će ukloniti i poslednju smetnju za univerzalno priznanje Kosova.\nU uvodnom delu Platforme navodi se da "Kosovo tokom 2019. očekuje da se proces dijaloga intenzivira i ubrza u cilju postizanja konačnog, sveobuhvatnog pravno obavezujućeg sporazuma".\n"Cilj ovog sporazuma je rešavanje svih otvorenih pitanja, omogućivši tako dvema državama da priznaju suverenitet jedna druge i otvaranje puta članstva Kosova u UN-u i EU", ističe se.\nUsvojena platforma za dijalog, prosleđena Skupštini Kosova\nNa osnovu principa koji su istaknuti, glavni cilj Kosova je da od Srbije osigura priznanje njenog suvereniteta i nezavisnosti, uz pravno-obevezujuća obećanja da će Srbija prekinuti sve aktivnosti koje ometaju Kosovo u oblasti međunarodnog priznanja, da će poštovati suverenitet i teritorijalni integritet Republike Kosovo i da će odustati od suprotstavljanja prilikom apliciranja Kosova u međunarodne organizacije. Navodi se da neće biti ikakvih sporazuma ukoliko se ne postigne opšti sporazum.\nIstiče se i da konačni sporazum mora da bude u skladu sa Ustavom Kosova, koji predviđa da je "suverenitet i integritet Republike Kosova neosporiv, neotuđiva i neodvojiv".\nTakođe, prava o prirodnim i ostalim resursima, koja se nalaze na teritoriji Kosova, pripadaju ekskluzivno Kosovu i to pitanje nije otvoreno za pregovore.\nPriština negoduje: Trepča nije tema u Briselu\nDodaje se da na Kosovu neće biti nekog drugog nivoa vlasti osim lokalnog i centralnog.\nKao jedan od principa ističe se da konačni sporazum treba da bude jasan i bez dvosmislenosti, s ozbirom da je u prošlosti bilo slučajeva kada je "dvosmislena konstruktivnost rezultovala u asimetričnom sprovođenju sporazuma".\n"Za Republiku Kosovo konačni, pravno-obavezujući sporazum stupa na snagu samo nakon ispunjavanja sledećih uslova: a) Srbija je priznala Kosovo kao nezavisnu i suverenu državu, b) referendum o sporazumu je održan na Kosovu, i c) sporazum je ratifikovan u Skupštinama dveju država", dodaje se.\nKosovo će takođe, pre dogovora o formatu i daljem toku procesa dijaloga, zatražiti da Srbija dâ obećanje da će prekinuti sve aktivnosti koje su na štetu Kosova.\nIstiče se i da Ustav Kosova, koji je obuhvatio sve obaveze iz Ahtisarijevog plana, nije otvoren za pregovore.\nPlatforma predviđa da Kosovo u ovom procesu dijaloga reši sva otvorena pitanja sa Srbijom, uključujući i unapređenje prava albanske zajednice koja živi u Srbiji, uz potpuni reciprocitet sa srpskom zajednicom na Kosovu.\nU Platformi se navodi da se pod procesom normalizacije i eventualnog sporazuma podrazumeva priznanje nezavisnosti i državnosti Kosova unutar postojećih granica, spremnost za uspostavljanjem diplomatskih odnosa, puno poštovanje prava države Kosova.\nPodseća se da se EU izjasnila da je bez efektivne normalizacije odnosa Beograda i Prištine nemoguća stabilnost u regionu i stoga je sporazum urgentan i odlučujući kako bi Srbija i Kosovo mogle da ostvare napredak na svom evropskom putu.\nSrpska lista: Platforma ima za cilj rušenje dijaloga\nPlatforma o dijalogu takođe obuhvata poglavlje o ratnim zločinima, nestalim licima i žrtvama seksualnog nasilja. Navodi se da će dijalog obuhvatiti sedam glavnih stubova a u vezi ovih pitanja: krivična odgovornost za ratne zločine odnosno formiranje specijalnog tribunala za ratne zločine koje je Srbija počinila na Kosovu 1998. i 1999; ratna reparacija; mehanizam za kompezaciju ratnim žrtvama; rasvetljavanje sudbine nestalih i pravda žrtvama seksualnog nasilja; povratak imovine i građana na svojim ognjištima.\nPlatforma takođe navodi da s obzirom da Kosovo više nije država proizašla iz rata i da je međunarodno nadgledanje nezavisnosti uspešno okončano 2012, to treba da doprinese ukidanju Rezolucije 1244. Konačni sporazum Kosova i Srbije treba da podrži i Savet bezbednosti UN-a radi potrebne podrške međunarodne zajednice.\n"Konačni rezultat u ovom procesu je glasanje u Savetu bezbednosti i na Generalnoj skupštini za članstvo Kosova u UN", ističe se u Platformi.\nDodaje se da se sporazum Kosova i Srbije treba postići uz posredstvo EU i s podrškom SAD-a, koji takođe trebaju da služe kao garant sprovođenja obaveza iz sporazuma, kao i da trebaju da postoje odredbe o posledicama u slučaju nesprovođenja sporazuma. Navodi se da se otvaranje poglavlja za evrointegracije treba usloviti sprovođenjem sporazuma.\nSAD očekuju sporazum koji vodi priznanju Kosova\nU zaključku Platforme Kosovo poziva Srbiju da iskoristi ovu mogućnost i prizna aktuelnu realnost i to da je Kosovo spremno da pregovara o uspostavljanju diplomatskih i dobrosusedskih odnosa sa Republikom Srbijom.\nIzrada Platforme uz Zakon o dijalogu predviđeni su rezolucijom Skupštine Kosova iz decembra 2018, kada je i formirana državna delegacija za dijalog.\nKosovo raspravlja o dijalogu iako uslov Srbije za nastavak dijaloga još uvek nije ispunjen.\nReeker: Bojim se da je stav Kosova oko taksi naneo štetu odnosima sa SAD\nTaksa Vlade Kosova od 100 odsto na robu iz Srbije stopirala je ovaj proces. I pored velikih pritisaka međunarodne zajednice da se ona ukloni, kosovski premijer Ramuš Haradinaj to odbija, navodeći da će taksa ostati na snazi dok Srbija ne prizna Kosovo.


"d!conomy – no limits": vodeća tema sajma CeBIT 2017 | | PC Press\n“d!conomy – no limits”: vodeća tema sajma CeBIT 2017\nDigitalizacija menja privredu i društvo na dublji način nego bilo koji drugi tehnološki napredak u istoriji. Kombinacijom pojedinih digitalnih tehnologija se daje impuls inovativnosti i disruptivnosti koji do sada nije viđen. Dinamiku ovih promena posebno jasnom čine novi oblici interakcije čoveka i mašine, kao i preklapanje virtuelne stvarnosti i realnog života. Digitalna transformacija je centralna tema sajma CeBIT u Hanoveru.\nIzborom vodeće teme sajma „d!conomy – no limits” sajam CeBIT će, kao vodeća svetska izložba za digitalizaciju privrede, javne uprave i društva, staviti fokus na mogućnosti koje pruža digitalna transformacija. „Ključna tema ’d!conomy – no limits’ predstavlja šanse za privredu koje su se stvorile kroz digitalizaciju i nove tehnologije“, rekao je Oliver Frese, predsednik upravno odbora Deutsche Messe AG u Hanoveru. „Tema sajma za 2017. je odabrana da bi se dodatno istakao način na koji se menjaju granice između čoveka i mašine, kao i između stvarnog i virtuelnog sveta. Čovek, kao stvaralac digitalnog doba, ne bi trebalo da se ograničava u svojim razmišljanjima, već da otvorenog uma proceni mogućnosti koje se stvaraju i preuzme aktivnu ulogu u oblikovanju ove tranzicije.“\nDigitalnu transformaciju ubrzavaju nove tehnologije i prilike koje pružaju veštačka inteligencija, virtualna i izmenjena stvarnost (augmented reality), autonomni sistemi, 3D štampa, humanoidni uslužni roboti, dronovi. Zahvaljujući „internetu stvari“ (Internet of Things, IoT) svakodnevno se povećava broj scenarija njihove primene što omogućuje pozitivnu interakciju ljudi i tehnologije. Kako navodi Frese: „Oblici primene IoT i nove tehnologije otvaraju nove vidike u pravom smislu reči. Sada je naš zadatak da ove tehnologije pretvorimo u poslovne prilike.“\nZato će CeBIT 2017 u još većoj meri staviti u fokus primere upotrebe novih tehnologija. „Tako će se u halama prikazati vrlo konkretni primeri digitalizacije u oblastima autoindustrije, bankarstva i osiguranja, trgovini, zdravstvu, i javnoj upravi. Tako će se na upečatljiv način pokazati kako digitalizacija utiče na sve sfere privrednog i društvenog delovanja“, dodao je Frese.\nUz moto sajma “Global Event for Digital Business” (globalni događaj za digitalno poslovanje) CeBIT se pozicionira kao vodeća izložba u oblasti digitalizacije i digitalne transformacije privrede, javne uprave i društva. Ovakvim fokusom se pruža orijentacija na sve donosioce odluka u procesu oblikovanja digitalnih preduzeća, odnosno digitalne javne uprave.\nFrese navodi da predoslov za uspeh u digitalnoj ekonomiji čine kreativnost i otvorenost za promene koje nosi novi preduzetnički duh: „Ali takođe se radi i o veštinama i kvalifikacijama koje će pokretati rad u četvrtoj industrijskoj revoluciji, Industry 4.0. Moramo da zaista doživimo interakciju novih tehnologija kako bi prepoznali i iskoristili poslovne i društvene šanse koje se otvaraju.“\nCeBIT 2017 će u martu predstaviti nove tehnologije sa akcentom na mogućnosti primene, a posebno će se istaći novi poslovni modeli koje pokreću podaci i lanci vrednosti. Posebne zanimljivosti će biti predstavljene u okviru virtuelnog vodiča “discover d!conomy” (otkrijte digitalnu ekonomiju), koji je imao svoju premijeru 2016. Ova tura pruža platformu za povezivanje aktera iz politike, privrede, i društvenog života, ali i za kontroverznu diskusiju vodećih svetskih vizionara, top menadžera i kreativnih mislilaca o primeni standarda, i uspostavljanju pravnogi regulatornog okvira.\n“Digitalizacija nije stanje niti proces koji se u nekom trenutku završava,” objašnjava predsednik nemačkog IT udruženja BITKOM, Bernhard Rohleder. „CeBIT je idealno mesto za neophodno umrežavanje i razmenu mišljenja između globalnih igrača, malih i srednjih preduzeća i startapa, čime se stvara most između korisnika i dobavljača digitalnih rešenja. Takođe je to platforma za suštinski potreban dijalog između inovatora iz Nemačke i celog sveta.“\n„Od Japana kao ovogodišnje partnerske zemlje sajma očekujemo da pruži dodatne impulse u pravcu na koji ukazuje vodeća tema sajma. Kada se radi o digitalizaciji, japansko društvo demonstrira veoma otvoren i inovativan način razmišljanja. Evropa može da od Japana nauči kako se razvijaju novi, kreativni pristupi i kako se na otvoren način reaguje na tehnologije i potencijal koji one pružaju“, rekao je Frese.\nCeBIT je najznačajniji svetski sajam usmeren na digitalizaciju koja danas pogađa svaki aspekat privrede i društva. Sajam godišnje okuplja preko 3.000 izlagača i 200.000 posetilaca u Hanoveru. Fokus je na poslednjim dostignućima u oblastima, kao što su veštačka inteligencija, autonomni sistemi, virtuelna stvarnost, humanoidi roboti i dronovi. Aktuelne teme Big Data, Cloud Applications, Internet of Things, Mobile Solutions, Security i Social Business prikazane su kroz širok spektar aplikacija. Miks izložbe, konferencija i prilika za umrežavanje čini CeBIT događajem koji se mora naći u kaledaru svakog IT provajdera i korisnika iz celog sveta. Veliki akcenat sajam stavlja i na startap zajednicu kroz SCALE11 platformu koja privlači više od 400 mladih preduzeća. Naredni CeBIT odražaće se od 20. do 24. marta 2017. godine, a zemlja partner biće Japan\nAuthor Voja GašićPosted on 21. November 2016. 15. March 2017. Categories NewsTags CeBIT, CeBIT 2009, d!conomy\nPrevious Previous post: Dobar izbor (računara) para vredi\nNext Next post: Canon postavio inovativan izazov za izdavače i štampare


Srbi nezadovoljni nakon sastanka sa predstavnicima zemalja Kvinte | Radio Kosovska Mitrovica\nSrbi nezadovoljni nakon sastanka sa predstavnicima zemalja Kvinte\n5. June, 2018 16:15 |\nPoslanici Srpske liste zatražili su od ambasada pet uticajnih zemalja zapada u Prištini da izvrše pritisak na centralne institucije kako bi zaštitile Srbe i druge nevećinske narode u sredinama u kojima su poslednjih dana zabeleženi etnički motivisani napadi. Reakcija predstavnika zemalja grupe Kvinta nije, međutim, ohrabrujuća.\nZaključak je da srpski poslanici uspostave bolju komunikaciju i veću koordinaciju sa predstavnicima uticajnih zemalja zapada u Prištini kako bi se izvršio veći pritisak na centralne institucije, pre svega na one sa izvršnim ovlašćenjima.\nPoslanici Srpske liste traže pronalaženje i kažnjavanje počinilaca i inspiratora etnički motivisanih napada na Srbe na Kosovu i Metohiji.\nNakon sastanka, za RTS su rekli da nisu ohrabreni reakcijom predstavnika zapadnih zemalja, iz takozvane grupe Kvinta.\n“Nismo uočili neku preteranu zabrinutost i mogu da kažem da smo insistirali da izvrše pritisak prema institucija i iskoriste snagu svog autoriteta”, kaže Slavko Simić, potpredsednik kosovske skupštine.\nNa sastanku sa poslanicima Srpske liste nisu bili najviši predstavnici ambasada zemalja kvinte.\n“Razočarani smo kao poslanička grupa pošto se niko od ambasadora zemalja Kvinte nije pojavio i jer u svakom demokratskom sistemu centralne institucije, u ovom slučaju institucije u Prištini, nose odgovornost prema zajednicama koje žive na KiM”, napominje Simić.\nPredstavnici pet zapadnih zemalja uputili su srpske poslanike da rasvetljavanje pozadine poslednjih incidenata zahtevaju od centralnih institucija. Oni, pak, prema navodima srpskih poslanika, za incidente kažu da su lokalni a ne etnički motivisani.


Vulin: Kome ne smeta „velika Albanija“, njemu smeta „srpski svet“ - Povezane vesti - Naslovi.net\nVulin: Kome ne smeta „velika Albanija“, njemu smeta „srpski svet“\nMinistar unutrašnjih poslova i predsednik Pokreta socijalista Aleksandar Vulin izjavio je danas da onaj ko se zaklinje u u nepromenljivost granica na Balkanu, taj najpre mora da prizna suverenitet Srbije i da ne priznaje lažnu državu Kosovo. Reagujući… »\nNe znam kako se „velika Albanija" uklapa u „evropski svet", kaže ministar unutrašnjih poslova Aleksandar Vulin. A još manje znam da li se u većini zemalja Evropske unije Balkan uopšte i vidi kao deo Unije, dodaje. Dodao je da â€žposebno ne… »\nDritanu stigao odgovor: “Kome ne smeta velika Albanija, njemu smeta srpski svet”\nVesti online 05.08.2021\n“Ne znam kako se „velika Albanija” uklapa u „evropski svet”, a još manje znam da li se u većini zemalja Evropske unije Balkan uopšte i vidi kao deo Unije, izjavio je ministar unutrašnjih poslova Aleksandar Vulin. Dodao je da „posebno ne… »\nFoto: Novosti - Ne znam kako se „Velika Albanija" uklapa u „Evropski svet", a još manje znam da li se u većini zemalja Evropske unije Balkan uopšte i vidi kao deo Unije, a posebno ne znam još koliko decenija će nam trebati da to i saznamo. Ali… »\nMinistar Vulin abazoviću: Srbija ne traži ni centimetar Crne Gore pa onda ni Dritan ne treba da otima 13 odsto teritorije…\nKome ne smeta tzv. velika Albanija, njemu smeta Srpski svet, poručio je Vulin. BEOGRAD - Ne znam kako se tzv. velika Albanija uklapa u „Evropski svet", a još manje znam da li se u većini zemalja Evropske unije Balkan uopšte i vidi kao deo Unije, a… »\nBlic pre 19 minutajoš 2 povezane\nDanas pre 43 minutajoš 3 povezane


Auto osiguranje - Čeri razvija sportski automobil\nČeri razvija sportski automobil\nSportski automobil iz Čerija? Zašto da ne, koncept je spreman i biće izložen za manje od tri nedelje na Salonu u Pekingu. Do tada, kineski proizvođač je objavio skicu modela koji još nema zvaničan naziv.\nNaravno, rano je da govorimo o serijskoj verziji, ali Čeri je pokazao ambicije da prestane sa kopiranjem stilova drugih proizvođača i da pronađe svoje pravo lice. Ovaj prototip nam pokazuje da je potraga Čerija za ličnim identitetom u punom zamahu. Na skici vidimo koncept u obliku kupea, mada izvori bliski kineskom brendu kažu da će u Pekingu biti izložena verzija sa četvora vrata i velikim točkovima. Verujemo da se ipak radi o krosoveru a ne o klasičnom sportskom automobilu, međutim za više (tačnih) informacija moraćemo da sačekamo 25. april i zvanično otvaranje Salona u Pekingu.


Tači sa predsjednicom CIK-a o pripremama za izbore - BIGportal.ba\nHašim Tači, saopštio je da je sa predsjednicom CIK-a razgovarao o pripremama za organizaciju vanrednih parlamentarnih izbora.\nU saopštenju objavljenom na sajtu kosovskog predsednika se navodi da je to bila tema njihovog razgovora, nakon što su se političke partije izjasnile za raspuštanje parlamenta, na sednici zakazanoj za sutra.\nTači kaže I da je nakon odluke o raspuštanju parlamenta I utvrđivanja datuma izbora važno obaviti I druge pripreme kako bi bio obezbeđen fer I demokratski izborni proces.\n“Sve tehničke, profesionalne pripreme moraju biti izvršene, kao i obezbeđena budžetska sredstva za organizovanje izbornog procesa, koji treba da bude sproveden po najvišim demokratskim kriterijumima”, naveo je Tači.\nUkazao je da I na ovim izborima treba da bude obezbeđen profesionalni nadzor međunarodnih organizacija, nevladinih organizacija i medija.\nDaka je, kako se navodi, rekla da tehničke pripreme za organizovanje demokratskih izbora na Kosovu već započete I da se očekuje raspuštanje parlamenta I odluka kosovskog predsednika o datumu izbora.


Bošnjaci i Hrvati protiv entitetskog Zakona o lijekovima – Jedinstvena Bosna i Hercegovina\nObjavljeno\t 18. Novembra 2021. od strane\thaler / Nema komentara na Bošnjaci i Hrvati protiv entitetskog Zakona o lijekovima\nZakon o lijekovima i medicinskim sredstvima Republike Srpske (RS), nije dobio podršku u Vijeću naroda u tom bosanskohercegovačkom entitetu na sjednici koja je održana u četvrtak, 18. novembra.\nKlubovi Bošnjaka i Hrvata u Vijeću naroda RS nisu glasali za tekst Zakona, potvrdio je za Radio Slobodna Evropa (RSE), Mihnet Okić, potpredsjedavajući Vijeća naroda RS iz reda Bošnjaka.\n„Zakon o lijekovima je osporen zbog rušenja države Bosne i Hercegovine, zbog postojanja takvog zakona na državnom nivou i kao takvog, smatramo ga nepotrebnim i suvišnim“, rekao je Okić za RSE.\nVijeće naroda RS čini 28 delegata, po osam delegata iz reda Srba, Bošnjaka i Hrvata, kao predstavnika konstitutivnih naroda, te četiri delegata iz reda Ostalih.\nPo proceduri, Zakon se sada upućuje na usaglašavanje na Zajedničku komisiju Narodne skupštine RS i Vijeća naroda RS. Ukoliko ni tu ne bude kompromisa, o zakonu će odlučivati Ustavni sud RS.\nSporni zakon usvojen 20. oktobra\nNarodna skupština (NS) RS-a usvojila je 20. oktobra Zakon o lijekovima i medicinskim sredstvima. Na zakon je, u predviđenom roku, Klub Bošnjaka u Vijeću naroda RS pokrenuo pitanje zaštite vitalnog nacionalnog interesa.\nTim Zakonom predviđa se osnivanje Agencije za lijekove i medicinska RS, kao ovlaštenog organa nadležnog za oblast lijekova i medicinskih sredstava koji se proizvode i upotrebljavaju u medicini u RS.\nU Zakonu o lijekovima i medicinskim sredstvima koji je usvojio NSRS navedeno je da stupa na snagu šest mjeseci od dana objavljivanja u Službenom glasniku.\nOsnivanje entitetske agencije za lijekove nije u skladu s Ustavom Bosne i Hercegovine (BiH), koji je dio Dejtonskog mirovnog sporazuma iz 1995., kojim je definisano da entiteti ne mogu preuzimati nadležnosti države ili one nadležnosti koje su u skladu s Ustavom prenesene na državni nivo.\nOd 2009. godine djeluje Agencija za lijekove i medicinska sredstva BiH. Agencija je jedinstveno regulatorno tijelo na nivou države, a u svom djelovanju preuzela je većinu poslova iz oblasti farmacije koje su do tada obavljali entiteti.\nZakon o lijekovima, koji je temeljan i za rad Agencije za lijekove, može se mijenjati isključivo u Parlamentarnoj skupštini BiH.\nOHR: “Ozbiljno osporavanje nadležnosti”\nIz Kancelarije visokog predstavnika (OHR), neposredno prije usvajanja zakona, upozorili su kako entitetski zakon predstavlja „ozbiljno osporavanje nadležnosti Agencije za lijekove BiH“, te da je ta agencija „jedina ovlaštena, sposobna i opremljena osigurati da lijekovi i medicinski uređaji koji su u upotrebi u BiH budu sigurni, kvalitetni i efikasni“.\n„To je ujedno i jedina takva agencija koja je osnovana i radi u skladu s EU Acquis (pravna tekovina EU-a, nap. aut.), kao uslov za BiH u procesu pristupanja Evropskoj uniji“, naveli su iz OHR-a.\nUsvajanje entitetskog zakona o lijekova oštro su osudile i Sjedinjene Američke Države (SAD) te Evropska unija (EU).\nDok su u EU ocijenili da će to “dodatno udaljiti BiH od usklađivanja sa pravnom stečevinom EU“, iz SAD su najavili da su „spremne da koriste sve raspoložive sankcije protiv onih koji podrivaju ili omogućavaju podrivanje Dejtonskog mirovnog sporazuma“.\nDodikove najave o “vraćanju nadležnosti”\nEntitetski zakon o lijekovima prvi je korak koji je učinjen, prema najavama Milorada Dodika lidera Saveza nezavisnih socijaldemokrata (SNSD), u vraćanju nadležnosti sa nivoa BiH na nivo RS.\nDodik je najavio, 8. novembra, nakon sastanka stranaka vladajuće koalicije u RS u Banjaluci, zahtjev za održavanje posebne sjednice na kojoj će se raspravljati o informaciji o prenosu nadležnosti sa RS na BiH.\nIstakao je da će se, nakon razmatranja informacije o prenosu nadležnosti pripremiti i akcioni plan za njihovo vraćanje na nivo RS.\nKolegijum Skupštine RS usvojio je 12. novembra Prijedlog dnevnog reda 24. posebne sjednice, na kojem se nalazi Informacija o prenosu nadležnosti sa RS na nivo BiH.\nNo, u saopštenju iz NSRS nakon sjednice kolegija se ističe da će termin održavanja posebne sjednice biti dogovoren na Kolegijumu nakon redovne sjednice NSRS koja počinje 24. novembra.\nNa dnevnom redu posebne sjednice raspravljaće se pojedinačno o informacijama o prenosu nadležnosti u oblasti indirektnog oporezivanja, pravosudnim institucijama BiH, te prenosu nadležnosti u oblasti odbrane i bezbjednosti.\nPredviđena je i rasprava o Deklaraciji o ustavnim principima na prijedlog člana Predsjedništva BiH iz RS, entitetskog predsjednika i Vlade RS, te klubova vladajuće koalicije u Skupštini RS.\nUz svaku od predloženih tačaka nalaze se, kako je navedeno i predlozi zaključaka.


CG u 2020. ulazi sa novim zakonom o veroispovesti, MCP protiv\nTanjug 10. decembra 2019. 09:47\nPODGORICA – Poslanici crnogorskog parlamenta raspravljaće 24. decembra o inoviranom Predlogu zakona o slobodi veroispovesti ili uverenja i pravnom položaju verskih zajednica, koji je u četvrtak potvrdila vlada, a kojem se protive Mitropolija crnogorsko primorska i Eparhija budimljansko-nikšićka.\nKako prenosi podgorički portal CdM, predloženi zakon utvrđuje imovinska prava države nad verskim objektima koji predstavljaju kulturnu baštinu Crne Gore koja je kroz vekove građena i sticana od javnih prihoda države.\nPredlogom zakona je propisano da će svi verski objekti koji predstavljaju kulturnu baštinu, a koji su bili imovina države Crne Gore pre gubitka njene nezavisnosti 1918. godine i koji kasnije nisu na odgovarajući pravni način prešli u svojinu neke verske zajednice, biti prepoznati kao državna imovina.\n“Međutim, ako bilo koja verska zajednica raspolaže dokazima da je na osnovu nekad ili danas važećih propisa postala vlasnik neke imovine država će to priznati i poštovati. Svako sporenje u vezi vlasništva nad verskom imovinom biće rešavano pred nadležnim sudom, kao i svaki drugi imovinski spor, u skladu sa važećim zakonima u Crnoj Gori”, precizirano je ovim dokumentom.\nPredloženim zakonom, međutim, nije zadovoljna Mitropolija crnogorsko primorska Srpske pravoslavne crkve, koja je za 21. decembra najavila Predbožićni narodni sabor u Sabornom hramu Svetog Vasilija Ostroškog u Nikšiću i pozvala verujući naro da se toga dana okupe i kaž da su protiv predloženog zakona o veroispovesti.\nEpiskop budimljansko-nikšićki Joanikije rekao je da na taj način pravoslavni vernici i Crkva još jednom žele da skrenu pažnju domaćoj i stranoj javnosti na, kako je naeo, nepravdu kojoj su izloženi.\nEpiskop Joanikije je poručio i da je SPC sremna da odbrani svoje svetinje, ako bude trebalo i svojim životima.\nPotpredsjednik Vlade Zoran Pažin je pojasnio da je namera vlade bila da u jednom krajnje otvorenom dijalogu sa svim verskim zajednicama, pa i sa predstavnicima Srpske pravoslavne crkve, dođe do rešenja koje će u najmanjoj meri deliti Crnu Goru, nego koje će na odgovarajući način podržati ono što su najviši međunardni pravni standardi u ovoj oblasti.\nPažin je tvrdi i da predstavnici SPC nisu prihvatili dijalog o ispunjavanju preporuka Venecijanske komisije, uslovljavajući taj dijalog ujedno razgovorima i istovremenim donošenjem Zakona o restituciji crkvene imovine i zahtevajući da se preotvori rasprava o svim drugim pitanjima koja uređuje ovaj zakon, što za vladu nije bilo prihvatljivo, jer je značilo korak unazad.\nMitropolija crnogosko primorska, međutim, to demantuje i kaže da su vlasti u Crnoj Gori odbile da sa SPC potpišu ugovo kakav imaju sa Katoličkom crkvom i Islamskom zajednicom.\nSkoplje: Dve osobe uhapšene zbog lažne pretnje bombom\nElvira Kovač i Biljana Pantić Pilja izabrane u PS SE


KULTURA Архиве - Страница 3 од 119 - Dnevnik Juga\nPočetna / KULTURA (strana 3)\nSrdjan Stamenkovic 05/06/2020\tKULTURA, Leskovac 0\nU Leskovcu je danas najavljen početak snimanja filma i serije o Zlatnom dobu Leskovca. Kako je rekao režiser Petar Ristovski, radni naziv trenutno je „Bilo jednom u Srbiji“, ali će konačan naziv filma i serije biti poznat po završetku snimanja. Početak snimanja najavljen je za 3 avgust u Leksovcu gde …\nDnevnik Juga 22/05/2020\tDRUŠTVO, KULTURA, Leskovac 0\nNarodna biblioteka „Radoje Domanović“ obeležiće krsnu slavu Svetog Ćirila i Metodija u nedelju, 24. maja 2020. godine, u 12.00 časova. U skladu sa Naredbom o zabrani okupljanja u Republici Srbiji na javnim mestima u zatvorenom prostoru, a radi sprečavanja širenja zarazne bolesti COVID-19 uz primenu svih preventivnih mera koje se …\nDanas se obeležava Međunarodni dan kulturne raznolikosti za dijalog i razvoj\nIna Dendić 21/05/2020\tDRUŠTVO, KULTURA, Leskovac 0\nDanas se širom sveta obeležava Međunarodni dan kulturne raznolikosti za dijalog i razvoj. Usvajanjem univerzalne deklaracije o kulturnoj raznolikosti međunarodna zajednica naglasila je važnost dijaloga između kultura i svoju posvećenost očuvanju raznolikosti. Sve kulture i civilizacije doprinose bogatstvu čovečanstva. Kulturna raznolikost je snaga i njeno očuvanje je etički imperativ, neodvojiv …\nU Medveđi otvorena izložba likovnih radova učenika OŠ „Gornja Jablanica“\nDnevnik Juga 21/05/2020\tDRUŠTVO, KULTURA, Medvedja 0\nU holu Kulturnog centra Medveđe danas je otvorena izložba likovnih radova na temu „Proleće“, učenika OŠ „Gornja Jablanica“ iz Medveđe. Ovom izložbom Kulturni centar opštine Medveđa nastavlja svoje redovne aktivnosti. Izloženi radovi se mogu pogledati svakim radnim danom od 07:00 do 15:00 časova do 15.06.2020, uz pridržavanje mera zaštite propisanih …\nDnevnik Juga 19/05/2020\tKULTURA, Leskovac 0\nNa online repertoaru Leskovačkog kulturnog centra ove nedelje od 19. do 24. maja biće prikazana predstava, tribina „U krupnom planu“ , koncert i retrospektiva 7. festivala LIFFE. Utorak, 19. maj 2020. u 21 h Predstava – REVIZORRežija: Darko Zloporubović Predstava „REVIZOR“ N.V. Gogolja u režiji Darka Zloporubovića, premijera održana novembra …\nStrana 3 od 119«12345\t»\t102030...Poslednji »


POČELA REKONSTRUKCIJA TRAFO-STANICE\npetak, 22 novembar 2013 10:30\nBRATUNAC - U Bratuncu je počela rekonstrukcija trafo-stanice za šta je preduzeće "Elektro-Bijeljina" obezbijedilo oko pola miliona KM.\nRukovodilac Radne jedinice "Elektrodistribucije" u Bratuncu Branislav Gavrić rekao je da će radovi odvijati u dvije faze, te da se završetak prve očekuje do kraja godine.\nOn je naveo da će tokom ovih radova dolaziti do kratkotrajnih prekida u isporuci električne energije.\n"Rekonstrukcijom je predviđena kompletna zamjena opreme u 10 i 35 kilovoltnom sistemu postrojenja, kao i uvođenje daljinskog upravljanja postrojenjem", pojasnio je Gavrić.\nOn je rekao novinarima da ova trafo-stanica napaja električnom energijom oko 3.000 potrošača u Bratuncu.\n"Realizacijom ovog projekta povećaće se kvalitet isporuke električne energije, a pouzdanost u radu i pogonska spremnost postrojenja biće podignuta na viši nivo", istakao je Gavrić.


(VIDEO) Katarina Blažev ponovo najuspešnija somborka na Međunarodnom crosminton turniru - TV Sombor\n(VIDEO) Katarina Blažev ponovo najuspešnija somborka na Međunarodnom crosminton turniru\nČlanovi Spiderbadminton kluba „Speeder“ osvojili su 11 medalja na Međunarodnom turniru serije 250 bodova koji je održan u Kiškunhalašu Republika Mađarska. Karakteristika ovog turnira koji je okupio oko 100 takmičara i amatera iz Mađarske, Slovenije, Slovačke i Srbije, je to da se igra na pesku.\nSomborski klub predstavljalo je 9 takmičara i ponovo su mlade takmičarke bile najuspešnije.\nKatarina Blažev je bila najuspešnija sa osvojenim prvim mestom u kategoriji devojčica do 14 godina, i drugim mestom u juniorskoj kategoriji parova sa Selenom Stojačić Selena je ovom srebru dodala i bronzu u kategoriji juniorki. U kategoriji dečaka do 14 godina, Uroš Lukač je u kategoriji juniorskih parova u paru sa Slovakinjom Katarinom Olejarovom uspeo da osvoji bronzano odličje.\nAlida Jerković je ušla u finale gde je izgubila od najbolje igračice na svetu Jasmine Keber Šušteršič i osvojila srebro dok je Simana Matković bila treća u kategoriji seniorki. U kategoriji mešovitih parova, ponovo finale za somborski par Alida i Boris Jerković ali u sjajnom i neizvesnom finalu bračni par Šušteršič osvaja zlato a Jerkovići srebro.\nU seniorskoj kategoriji Boris Jerković je nastavio seriju uspešnih nastupa i osvojio bronzu.\nSpisak medalja zaključuje se u najstarijoj kategoriji, veterana preko 60 godina gde Slobodan Jerković osvaja treće mesto.\n(VIDEO) KK “Dunav” – 2. mesto na Otvorenom prvenstvu Vojvodine u mini kajaku\nUdruženju slepih Sombor potrebni su volonteri tokom realizacije kampa u Bačkoj Palanci


Dobrodošli u kancelariju 3.0 - hibrid naših starih navika i udobnosti rada od kuće\n“Prema svemu što ovih dana čujemo, ali i prema našim istraživanjima, ispred nas je značajna promena načina na koji koristimo radne prostore u odnosu na onaj pre pandemije. To nije kraj kancelarija, ali vrlo verovatno jeste kraj klasičnih kancelarijskih prostora“, započinje razgovor za Netokraciju Damjan Geber, jedan od osnivača i direktor arhitektonskog studia Brigada.\nI zaista, jedno od pitanja koje najviše okupira i zaposlene i poslodavce sada kada se situacija smiruje toliko da možemo početi da razmišljamo o povratku na posao, jeste kako će naša radna mesta izgledati u post-korona periodu.\nJer, iako želimo da naši radni stolovi i rutine u kancelariji budu isti kao pre, obavljanje posla u ovakvim uslovima neće biti isto – bar u narednih nekoliko meseci.\nZbog toga, u nastavku teksta, razgovaramo sa arhitektama koji se, između ostalog, bave i dizajnom enterijera kancelarijskih prostora i sa predstavnikom jednog co-working prostora u Beogradu. Oni nam otkrivaju šta će nas sačekati kada se (konačno) vratimo na posao.\nDa li je došao kraj kancelarijama koje smo do sada poznavali?\nMa koliko nam situacija delovala sumorno kada pomislimo da će nas i posle krize organizacija naših radnih mesta podsećati na pandemiju, korona virus samo je podstakao i u velikoj meri ubrzao proces koji se već dešava u mnogim globalnim i lokalnim kompanijama, objašnjava Milan Stefanović, osnivač arhitektonskog studia Antipod koji se bavi i dizajnom enterijera kancelarijskih prostora. On dodaje:\nTaj proces, odnosno trend, ne posmatra radni prostor kao konstantu, već kao jedan od alata za postizanje željene kolaboracije, kompanijske kulture i načina rada. I pre pandemije, kompanije su sve više razmišljale kako da kroz sve raspoložive alate (hardver, softver, kancelarija, teleworking…) obezbede iskustvo zaposlenih koje garantuje maksimalnu kreativnost i produktivnost, a to je značilo i da već neko vreme ne planiraju prostore koji su fiksni, nepromenljivi.\nNaprotiv, prostor može i treba da menja namenu u skladu sa trenutnom potrebom. Tako je i organizacija prostora i sam nameštaj biran da obezbedi tu fleksibilnost, a to nas očekuje i sada.\nU tom procesu, kako dodaje Milan, svaka grana industrije i svaka kompanija ima svoje specifičnosti, pa će i pristup organizaciji radnih procesa i radnog prostora zavisiti od toga. Sve to, kako dodaje njegov kolega Damjan iz studia Brigada, dovešće do kreiranja kancelarije 3.0 koja će biti hibrid našeg dosadašnjeg rada u kancelarijama i novostečenog iskustva rada od kuće:\nDizajn enterijera kancelarijskih prostora će neminovno doživeti ozbiljne promene, ali ne toliko u samom dizajnu, koliko u pristupu dizajnu.\nDa bi se poštovale sve mere zaštite, veliki broj zaposlenih se čak ni ne može vratiti u svoje kancelarije jer ne postoji poštovanje socijalne distance radnih stolova i razmaci u sobama za sastanke. S obzirom da nema smisla uzimati dodatne kvadrate kako bi se ti uslovi zadovoljili, već sledećih nedelja moramo osmisliti inovativna rešenja za normalno funkcionisanje kancelarijskih prostora.\nZa početak to znači da ćemo razmestiti stolove, postaviti dezinfekcijska sredstva, poslati uputstva za ponašanje i slično ali, kako dodaje Damjan, šta je sa manje očiglednim segmentima poput sanitarije, zagušenja liftova u kojima neće moći biti više od dvoje ljudi ili aparatima za kafu i vodu? “Čak i kada sve uspe da se sredi, tek onda će doći na red razmišljanja o tome kako zadržati ili povećati produktivnost, pripadnost kolektivu, inovativnost, timski duh i ostale ključne segmente za napredovanje svake kompanije”, dodaje naš sagovornik.\nMeđutim, taj proces prilagođavanja novim uslovima potpuno je normalan i logičan kao što je, recimo, Španska groznica nakon Drugog svetskog rata uticala na redefinisanje životnog prostora kroz odvajanje prostora za spavanje i odmor od dnevnog boravka, jasno odvajanje ulaznog dela u kuću kako bi se izbeglo unošenje virusa u centralne prostorije – ističe Marko Radenković, osnivač i generalni menadžer coworking prostora Nova Iskra.\nMislim da smo mi još uvek daleko od nekih drastičnih promena unutar samog radnog prostora, ali nam je ovo iskustvo pokazalo da fizička povezanost ne mora nužno da znači i produktivnost i moj zaključak je da će sve veći broj kompanija i timova prihvatiti fleksibilnost kao ključni motiv u redefinisanju radnog prostora nakon ove pandemije.\nKompanije će napokon moći da napuste tradicionalan model odnosno postojanje jednog centralizovanog sedišta kompanije (HQ), usled čega veliki broj zaposlenih troši dragoceno vreme na prevoz do i sa posla, i potencijalno zameniti korišćenjem mreže fleksibilnih radnih prostora u celom gradu. Po mom mišljenju, ovo je jedinstvena prilika da zaista promenimo model ne samo radnog prostora, već i radnih procesa i organizacione kulture.\nNajpre će biti ispunjeni sanitetski preduslovi, a zatim funkcionalnost\nPored odgovornog ponašanja svih koji idu na posao i usvajanja zvaničnih preporuka koje će biti osnova novih rutina, postoji mnogo različitih ideja koje imamo kako prilagoditi prostore izmenjenom načinu rada, objašnjava Milan za Netokraciju:\nZapravo radi se o dizajnu puta jednog zaposlenog od kuće do posla, boravka u poslovnom prostoru i nazad – jer mi kao arhitekte umnogome inspiraciju za dizajn vidimo u ljudima i njihovim potrebama koje ukrštamo sa potrebama kompanije. Sada su to reorganizacija radnih mesta, dodatne pregrade na stolovima, način na koji ćemo koristiti sale za sastanke i mesta gde je očekivano da više ljudi boravi na manjem prostoru.\nOsim pomenutih sanitetskih preduslova za povratak u kancelariju i nakon inicijalnog perioda prilagođavanja, počeće promišljanja o funkcionalnosti trenutnog dizajna enterijera i kako uskladiti novi normalni život u kojem ćemo se naći s optimizovanim kancelarijskim prostorom – ocenjuje Damjan:\nVerujem da to znači da je došao kraj konceptu šarenih ‘Google’ kancelarija i “open space” prostora razbijenih “lounge”-vima. Svaki prostor kome su potrebna uputstva za korišćenje je promašen jer ignoriše želje i navike svojih korisnika.\nSa druge strane, većina savremenih koncepata je lepo upakovana želja za smeštajem što većeg broja zaposlenika na što manjoj kvadraturi i njihovo što duže zadržavanje na radnom mestu dodavanjem raznih igraonica, zabava i sličnih nepotrebnih dekoracija, ali će takvi prostori morati da se prilagode novoj situaciji.\nCoworking prostore čekaju teška vremena, ali rešenje je u fleksibilnosti\nDrugi veliki globalni trend prisutan u organizaciji poslovanja koji će pored open space kancelarija morati da pretrpi veliku promenu, su coworking prostori koji će, po Damjanovom mišljenju, pretrpeti negativan udarac jer neće moći da prime istu količinu zakupaca s obzirom na društveno distanciranje.\nI zaista, kako dodaje Marko iz Nove Iskre, pandemija je definitivno pogodila ovaj sektor, ne samo kod nas, nego i u celom svetu. “Na osnovu istraživanja koje je sredinom aprila sprovela Coworking asocijacija Srbije, prikupljeni podaci pokazuju da tokom ove krize coworking prostori u Srbiji imaju 81% manje stanara, 62% manje partnera i 45% manje sponzora. Kriza je najviše uticala na uslugu izdavanja prostora za događaje kao i na zakup radnih mesta – coworking uslugu”, objašnjava on.\nIpak, nakon višemesečne izolacije i rada od kuće, Marko očekuje i da će ovi prostori za rad zbog svog originalnog koncepta, dinamike i prilika koja se u njima stvaraju, biti idealno mesto za promenu, ali pod uslovom i da se oni sami promene. Naš sagovornik dodaje:\nIako razmišljamo o tome, još uvek nismo donosili nikakve konkretne odluke. Sve naše tri lokacije ne raspolažu velikim “open space” prostorima, već je akcenat na manjim kancelarijama za 4-12 ljudi. Timovi koji su te veličine uglavnom imaju potrebu da dele isti prostor.\nOno što svakako pripremamo, barem za ovaj prvi period povratka u kancelarije, jeste kreiranje dodatnih transparentnih barijera između radnih mesta kako bi se fizički sprečilo potencijalno širenje virusa. Za sada ne postoje konkretne instrukcije na tu temu, ali intenzivno pratimo sve novine u toj oblasti, kako kod nas, tako i u svetu.\nMeđutim, glavni izazov i opasnost svakako predstavljaju zajednički prostori – trpezarije i prostori za ručavanje, sale za sastanke i toaleti. Ono što možemo da uradimo jeste ograničavanje broja ljudi koji mogu da koriste prostore u isto vreme, kao i strogo poštovanje higijene. U svim delovima gde je moguće, omogućili smo beskontaktni pristup lokacijama, i upoznali naše članove tima sa svim procedurama vezanim za higijenu prostora. Centralizovani klimatski sistemi će sada predstavljati veliku opasnost za širenje zaraze u zatvorenim prostorima. U svakom projektovanju našeg prostora, mi smo insistirali na prirodnoj ventilaciji i sada mi je drago da smo bili istrajni u tome.\nIpak, Marko smatra da će fleksibilnost koja je jedna od glavnih odlika coworking prostora ovde odigrati ključnu ulogu. “Akcenat će u budućnosti biti na fleksibilnim ugovorima, a očekujem i da će uslediti porast interesovanja za drop in opcijama članarina, kao predah od rada od kuće, kao i opcija korišćenja virtuelnih kancelarija”, objašnjava on. Međutim, ono što će sigurno najsporije oživeti jesu programi i događaji unutar coworking prostora.\nNema univerzalnog recepta za povratak u kancelariju\nZa kraj, Damjan ima vrlo jasnu poruku za kompanije koje očekuju povratak svojih timova u kancelarije: saslušajte svoje zaposlene! On dodaje:\nNemojte im nametati najbolja rešenja za profitabilnost, već najbolja rešenja za sve. Svako od nas reaguje na ovaj stresni period na svoj način, i svi moraju pronaći svoju metodu povratka u “kancelariju 3.0” koja najbolje odgovara svima i pri tome biti vrlo kreativni i otvoreni. Ako to ne možete sami, angažujte stručnjake.\nI zapamtite – dizajn je zaista moćna alatka da se reše razni izazovi poslovnog prostora, podseća Milan.\n“Međutim, i pored raznih podešavanja enterijera koji mogu biti vrlo efikasni, mislim da je ovo ipak pitanje fleksibilnosti kompanija i zaposlenih da nađu nove načine saradnje kako u fizičkom tako i u virtuelnom prostoru. Treba iskoristiti situaciju i afirmisati nove alate za kolaboraciju, a poslovni prostor koristiti kao bazu i neizbežan ultimativni kolaborativni alat i to će definitivno dati rezultate kada se uigramo”, zaključuje naš sagovornik.\n3. 5. 2020. u 19:15 Odgovori\nЛично мислим да ће ове промене бити само привремене, док прође пандемија, тако да ће се канцеларија 3.0 врло брзо вратити на верзију 2.0. Једино ако се не планира да вирусне пандемије буду константа наредних година. Рад од куће може бити реална канцеларија 3.0 али и то само додатак доброј старој канцеларији 2.0.


UPOZORENJE VETERANA TAJNIH SLUŽBI MERKELOVOJ: NATO KORISTI LAŽNE PODATKE DA OPTUŽI RUSIJU | Vestinet.rs\nPočetna POGLEDI\tUPOZORENJE VETERANA TAJNIH SLUŽBI MERKELOVOJ: NATO KORISTI LAŽNE PODATKE DA OPTUŽI RUSIJU\nNemačkoj kancelarki obratili su se članovi organizacije „Veterani tajnih službi za razumnost“ (Veteran Intelligence Professionals for Sanity, VIPS).\nTa grupa je osnovana 2003. godine, jedan od njenih ciljeva je bio protest protiv korišćenja lažnih obaveštajnih podataka na osnovu kojih je doneta odluka o agresiji SAD, Velike Britanije i i drugih zemalja na Irak.\nOriginalni tekst pisma objavljen je na portalu Consortium News, koji je osnovao nezavisni američki novinar Robert Peri.\nPozivajući se na sopstveno iskustvo, autori pisma, između ostalog, smatraju da uoči samita NATO treba da upoznaju Angelu Merkel sa svojim stavovima.\n„Treba da znate da optužbe protiv Rusije da je izvršila veliku invaziju na Ukrajinu nisu potkrepljene verodostojnim podacima“ – navodi se, između ostalog, u pismu.\n– „Obaveštajni podaci“ koji su do sada predstavljeni izgledaju isto tako sumnjivo i politički motivisano kao i nesumnjivo lažni podaci koji su se koristili pre 12 godina da bi se opravdala invazija na Irak na čelu sa SAD.\nMi nismo videli verodostojne podatke da je Irak tada posedovao oružje za masovno uništavanje i ne vidimo verodostojne podatke o ruskoj invaziji.\nPre 12 godina nemački kancelar Gerhard Šreder je bio svestan nepouzdanosti obaveštajnih podataka o iračkom oružju za masovno uništavanje i odbio je da se pridruži napadu na Irak.\nPo našem mišljenju, Vi treba s istom sumnjom da se odnosite prema optužbama koje Stejt department i NATO iznose, govoreći o ruskoj invaziji na Ukrajinu“.\nVeterani tajnih službi naglašavaju da je američki predsednik Obama svojevremeno, pod pritiskom pristalica rata, umalo naredio napad na Siriju na osnovu problematičnih „obaveštajnih podataka“.\n„Upravo zbog toga što nepouzdani obaveštajni podaci igraju sve važniju ulogu prilikom donošenja ozbiljnih odluka, smatramo da je mogućnost eskalacije sukoba i njegovog izlaska van granica Ukrajine značajno porasla poslednjih dana.\nŠto je još važnije, mi smatramo da se taj konflikt može izbeći, u zavisnosti od stepena zdravog skepticizma koje Vi i drugi evropski lideri prodemonstrirate na predstojećem samitu NATO“.\nPo mišljenju autora dokumenta, generalni sekretar NATO Anders Fog Rasmusen „ne govori uvek istinu i u prošlosti je već koristio lažne podatke.\nVrlo je verovatno da se tekstovi za njegove govore i dalje pišu u Vašingtonu“.\n„Po našem mišljenju, Porošenko i Jacenjuk treba da dobiju nedvosmislen odgovor: neće dobiti nikakvo članstvo u NATO.\nI NATO, takođe, treba da se odrekne od bilo kakvih namera da vodi „posredni rat“ [proxy war] protiv Rusije.\nI druge članice NATO treba jasno to da shvate“ – podvukli su autori pisma Angeli Merkel.\nAmerički predsednikAnders Fog Rasmusenčlanstvogeneralni sekretar NATOGerhard ŠredergranicaiskustvomotivoptužbaorganizacijepodacimaposlednjiRasmusenuništavanjeverovatno


Gradska uprava Visoko: Održan radni sastanak u Domu zdravlja | Visoko.co.ba\nNaslovnica Lokalne Teme Gradska uprav...\nGradska uprava Visoko: Održan radni sastanak u Domu zdravlja\nU prostorijama JU “Dom zdravlja” Visoko održan je radni sastanak na kojem je analizirana trenutna epidemiološka situacija i potrebe javne ustanove. Prema zvaničnom podacima dolazi do blagog opadanja broja zaraženih koronavirusom, ali zabrinjava činjenica da značajan broj zaraženih ima težu kliničku sliku.\nAnalizirajući potrebe JU “Dom zdravlja” Visoko konstatovano je da postoji povećano korištenje vozila hitne pomoći, kako u samom gradu tako i do Kantonalne bolnice u Zenici. Cijeneći činjenicu da Zavod zdravstvenog osiguranja ne finansira u potpunosti trošak goriva, a da je došlo do značajnog povećanja broja pređenih kilometara, gradonačelnik Ganić je u koordinaciji s firmom “Aspino” d.o.o. Visoko osigurao cca 1500 litara goriva za potrebe vozila hitne pomoći.\n“Dosadašnje aktivnosti su pokazale da smo u kratkom vremenskom periodu osigurali sve što je bilo neophodno i što je bilo iskazano kao potreba za kvalitentnije pružanje zdravstvene zaštite u Domu zdravlja Visoko, a to ćemo raditi i u narednom periodu. Važno je istaknuti da je u toku i nabavka bijelih mantila, pantalona i prsluka za naše heroje u bjelom”, istakao je gradonačelnik Ganić.\nČlanak prijeIN MEMORIAM: Asim Šehović (1949. – 2021.)\nSljedeći članakOdržana Izvještajno-izborna skupština Općinskog nogometnog saveza Visoko\nGradska uprava: Održan sastanak sa izvođačima radova\nJU “Dom zdravlja” Visoko: Nova putanja za automobile za “drive...


Loren Hubard - prva transrodna žena koja će nastupati na Olimpijskim igrama - BIGportal.ba\n“Zahvalna sam i ganuta ljubaznošću i podrškom koju su mi pružili mnogi stanovnici Novog Zelanda”, izjavila je Hubard u ponedeljak za Novozelandski olimpijski komitet.\nProšlog meseca, belgijska dizačica tegova Ana Vanbelingen, koja se takmiči u istoj kategoriji, rekla je da bi bilo nepravedno da se Hubard takmiči u Tokiju i da bi to bila “loša šala”.\nRekla je da, iako u potpunosti podržava transrodnu zajednicu, princip inkluzije ne bi trebalo da bude “na štetu drugih”.\n“Svako ko je trenirao dizanje tegova na visokom nivou zna istinu – ovakva odluka nije fer ni prema sportu, ni prema sportistima”, rekla je u maju.\n“Nekim sportistima se onemogućavaju šanse koje menjaju život – medalje i olimpijske kvalifikacije – a mi smo nemoćni.”\n“Pogrešna politika MOK-a omogućila je odabir 43-godišnjeg biološkog muškarca koji se identifikuje kao žena da se takmiči u ženskoj kategoriji”, rekli su iz grupe u saopštenju uoči odluke u ponedeljak.\n“Inkluzija i poštovanje za sve”\n“Pored toga što je bila najbolja na svetu, Lorel je ispunila IVF kriterijume, uključujući i one koji se zasnivaju na smernicama Deklaracije o konsenzusu MOK-a za transrodne sportistkinje”, rekla je izvršna direktorka Novozelandskog olimpijskog komiteta Kerejn Smit.\n“Priznajemo da je rodni identitet u sportu izuzetno osetljivo i složeno pitanje koje zahteva ravnotežu između ljudskih prava i pravičnosti na terenu”, dodala je ona.\n“Kao novozelandski tim, imamo snažnu kulturu gostoprimstva, uključivanja i poštovanja za sve”.\nŠef Olimpijskog komiteta za kategoriju dizanja tegova Novog Zelanda Riči Paterson rekao je da je Hubard pokazala “borbenost i istrajnost” da se oporavi od povrede koju je zadobila 2018, a koja je bila opasna po život.


Konkurs za pokretanje malih preduzeća u Srbiji | Super Radio\nBoban Kocev oktobar 18, 2013 10:19 h Mladi, Super dodatak 0\nOvim konkursom budućim privrednicima kompanija daruje bespovratna sredstva za kupovinu neophodne opreme kako bi pokrenuli ili unapredili sopstveni biznis.\nKako navode, učesnicima konkursa su obezbeđene i obuke kao i saveti ekonomskih stručnjaka, koji mogu da, buduće privrednike, upute u osnove malog preduzetništva.\nOvo je četvrti konkurs po redu, koji relizuje organizacija Eneca, a prošle godine za 110 grantova bilo je prijavljeno 3300 kandidata. U okviru programa ‘Pokreni se za posao’ je za 4 godine pokrentuo 278 malih preduzeća i zaposleno više od 1000 ljudi\nKonkurs je otvoren do 31. decembra, a detaljnije informacije mogu se dobiti na ovom linku.\n„Pokreni se za posao“ podržava 100 preduzetnika\nNiški studenti za 1. oktobar najavili protest


Srbija u ODKB-u? „Teško, ali ako NATO stisne, onda možda“ - Sputnjik Srbija\n13:49 29 Septembar 2020\nSrbija u ODKB-u? „Teško, ali ako NATO stisne, onda možda“\n12:45 03.04.2018 Preuzmite kraći link\nPotpredsednik Odbora za spoljnu politiku Gornjeg doma ruske skupština Vladimir Džabarov kaže da ne veruje da će Srbija postati deo alijanse ODKB-a.\nDžabarov je za list „Izvestija“ reagovao na izjave lidera SRS-a Vojislava Šešelja o potrebi da se Srbija približi Rusiji i partnerima, kako bi se udaljila od NATO.\nSvet se menja: I ODKB će uspostaviti kontakte sa NATO-om\n„Srbija i Rusija imaju posebne odnose. Raduju nas želje da se uđe u ODKB, ali koliko razumemo, malo je verovatno da će se to desiti. Srbija je opredeljena kao neutralna“, rekao je Džabarov.\nRuski list se poziva i na diplomatski izvor iz Srbije, koji je naveo da „planovi da se uđe u bilo kakav politički ili vojni savez nisu na državnoj agendi“.\n„Izvestija“ podseća da Vašington želi da „ugura“ Srbiju u NATO kako bi SAD kontrolisale ceo Balkan.\nPjotr Iskenderov, istraživač Instituta za slovenske studije Ruske akademije nauka, kaže da bi to mogao biti dvosekli mač.\n„Ako NATO pojača pritisak, onda bi istinske antizapadne snage mogle da preuzmu pozicije u Beogradu i onda bi zemlja mogla da se zaista okrene ODKB-u i drugim organizacijama u postsovjetskom prostoru“, rekao je Iskenderov.\nOrganizacija dogovora o kolektivnoj bezbednosti je međunarodna organizacija, koja se bazira na bezbednosno vojnoj saradnji i predstavlja pandan NATO alijansi na prostoru bivšeg SSSR-a.\nČlanice su Rusija, Belorusija, Kazahstan, Jermenija, Kirgistan, Tadžikistan, a zemlje posmatrači su Avganistan i Srbija.\n13:42 Japan protestuje zbog vojnih vežbi Rusije na Južnim Kurilskim ostrvima


Kurs francuskog jezika - EuroSchool\nFrancuski jezik je veoma melodičan i sigurno jedan od najprivlačnijih jezika za učenje na svetu. Završen kurs francuskog jezika je neophodan ukoliko želite da napredujete u struci ili pronađete bolje radno mesto u okviru kompanije. Znanjem francuskog jezika studenti stiču mogućnost da studiraju na prestižnim univerzitetima u svetu. EuroSchool škola stranih jezika u ponudi ima kurs francuskog jezika online za sve one koji vole da uče iz sopstvenog doma.\nPri radu sa izvanrednim profesorima polaznici usvajaju gradivo lako i na razumljiv način. Polaznicima garantujemo siguran i efikasan napredak u znanju francuskog jezika. Stručni predavači pomažu polaznicima da savladaju znanje koje je potrebno za svakodnevne situacije ali i stručne potrebe. Pored toga, u radu sa iskusnim profesorima i najsavremenijim metodama rada polaznici lako savladaju strah i ovladaju samopouzdanjem pri govoru francuskog jezika.\nPolaznici mogu da upišu kurs francuskog jezika od A do C nivoa. Nastava se organizuje individualno, poluindividualno i u malim interaktivnim grupama do 4 polaznika. Termini u kojima se organizuje nastava u prepodnevni, popodnevni i večernji odnosno potpuno su prilagodljivi vašem slobodnom vremenu.\nPolaznik stiče Sertifikat o znanju francuskog jezika nakon završenog kursa. Pored toga, kod nas možete steći neophodno znanje za sticanje međunarodnih Sertifikata DELF i DALF o znanju francuskog jezika.\nUpis je u toku! Zato se prijavite i obezbediti sebi učenje francuskog jezika uz najsavremenije metode i izuzetne profesore. Pozovite nas za više informacija o kursu francuskog jezika na 064 300 54 62 ili 011 213 63 11 i rezervišite svoje mesto na vreme!


Sondiraju prodaju i srpski mozak: Koji je scenario za KiM najprihvatljiviji građanima Srbije? | WebTribune\nHome U FOKUSU Sondiraju prodaju i srpski mozak: Koji je scenario za KiM najprihvatljiviji građanima Srbije?\nSporazum kojim bi Srbija priznala nezavisnost Kosova i Metohije podržalo bi oko 12 odsto građana, nalazi se u istraživanju CDDRI.\nPriznanje nezavisnosti Kosova u zamenu za Zajednicu srpskih opština (ZSO) na jugu, četiri opštine na severu i eksteritorijanost za srpske manastire prihvatljivo za 36,4 odsto građana centralne Srbije, pokazalo je istraživanje Centra za društveni dijalog i regionalne inicijative (CDDRI) o rešavanju kosovskog pitanja.\nIstraživanje CDDRI pokazala je da bi sporazum kojim bi Srbija priznala nezavisnost KiM, na eventualnom referendumu, podržalo 12,4 odsto gradjana, dok je takvo rešenje neprihvatljivo za 78,5 odsto ispitanika.\nIstraživanje je pokazalo da je među ponuđenim scenarijima najveću podršku dobio onaj po kojem bi Srbija priznala nezavisnost Kosova, a za uzvrat dobija četiri opštine na severu KiM, ZSO na jugu i eksteritorijanost za srpske manastire što je prijvatljivo za 36,4 odsto ispitanika.\nZa sedmi scenario, koji bi podrazumevao rešenje uz najmanje ustupke obe strane, a kojim Srbije ne priznaje nezavisnost KiM, ali pristaje na članstvo Kosova u UN i za uzvrat dobija SZO, pozitivno se izjasnilo 32,6 ispitanika.\n”Gde god postoji reč povezana sa nezavisnošću, ti scenariji se negativno ocenjuju što je veoma važno i treba uzeti u obzir kada se govori o potencijalnom referendumu. Na primeru Severne Makedonije se pokazalo da je važno kako će se nešto nazvati”, rekao je Jović.\nUpitani da se opredele za jedan od dva ponudjena scenarija za rešenje statusa KiM – sporazum o razmeni teritorija po kome Srbija dobija četiri opštine na severu KiM i daje deo Preševske doline i sporazum po kome ne priznaje nezavisnost KiM, ali Kosovo postaje član UN, 73 odsto ispitanika je izabrala drugi scenario, dok je 27 odsto podržalo prvi.\n”Oni koji su podržali razmenu teritorija kažu da žele da se konačno reši to pitanje, da bi mogle da se rešavaju neke druge stvari. S druge strane, za ispitanike koji su podržali drugi scenario, a koji je na neki način odlaganje konačnog rešenja KiM, najvažnije je da nema nikavog ”de jure” priznanja nezavisnosti”, rekao je Jović.\nNa panel diskusiji je predstavljeno i istraživanje ”Analiza trendova 2019”, koje je NVO ”Aktiv” sprovela u srpskoj zajednici na KiM, a koje je pokazalo da medju kosovskim Srbima opada podrška Briselskom sporazumu.\nIzvršni direktor NVO ”Aktiv” Miodrag Milićević kazao je da 40 odsto ispitanih ne podržava Briselski sporazum, kao i da velika većina gradjana nema stav o tome što je, kaže, suprotno rezultatima iz prethodnih godina.\n”Analizirajući rezultate, zaključili smo da je pojava ideje razgraničenja, o kojoj se govorilo jedno vreme, uticala na pad podrške Briselskom sporazumu.\n”Zato ovu temu i ključne nalaze našeg izveštaja prezentujemo javnosti da bi sve informacije doprle do ključnih političkih aktera u Beogradu, Prištini i međunarodnoj zajednici, a čija je reakcija do sada izostajala”, rekao je Milićević.\nZamenik direktora Kancelarije za KiM Damjan Jović rekao je da su istraživanja medju Srbima na KiM rađena u specifičnim okolnostima i u sredini ”u kojoj slobode odavno nema”, te da se ne može očekivati da bez zazora i potpuno slobodno iznose svoja mišljenja.\n”Ova istraživanja su korisna i pomoći će nam da bolje razumemo strahove, zebnje i očekivanja našeg naroda na KiM. Trudimo se da uradimo najviše što možemo i čini mi se da smo u tome sve uspešniji”, rekao je Jović.\n”Verujem da bi, kada bismo ljude iz Evropske komisije, koji se bave Zapadnom Balkanom ili pitanjem KiM, pitali da navedu prelazna merila za Poglavlje 35, malo njih moglo da nabroji više od pet merila”, naveo je Jović.


Faktor | Prosječna cijena respiratora u BiH tokom pandemije 81.000 KM, dosta niža od "Srebrene maline"\nObjavljeno: 06.05.2020. u 18:00\nPrema podacima dostupnim na Portalu javnih nabavki, te zvaničnim stranicama institucija u BiH, pokrenute javne nabavke vrijedne su više od tri miliona maraka bez PDV-a. Ovi podaci ne uključuju nabavku 100 respiratora u Federaciji od firme "F.H. Srebrena malina", koja je trenutno pod istragom, jer detalji o nabavci nikada nisu objavljeni javno kao druge javne nabavke.\nNajveći broj nabavki respiratora tokom pandemije pokrenula je Kantonalna bolnica u Zenici – kroz četiri nabavke planirana je kupovina osam respiratora. Prema ugovoru sklopljenom 19. marta ove godine, ova bolnica sklopila je ugovor sa sarajevskom firmom "Proma".\nKako se navodi u obavještenju o nabavci zeničke bolnice objavljenom na Portalu javnih nabavki, prije pregovaračkog postupka izvršeno je istraživanje tržišta za dostavu ponuda prema ponuđačima, a jedinu ponudu poslala je firma "Proma" iz Sarajeva. Dva dana prije, ova firma je sklopila ugovor i s Bolnicom Travnik za nabavku respiratora u vrijednosti 258.000 maraka.\nMirza Durmišević, generalni menadžer firme "Proma", za BIRN BiH je kazao kako se cijena respiratora kretala od 43.000 do 54.000 KM po respiratoru, zavisno od konfiguracije.\n- Razlika u cijeni se opravdava zbog drugačije konfiguracije, a sve cijene su iste ili manje od nabavki u 'normalno' vrijeme s javnim otvorenim tenderima i više učesnika - rekao je Durmišević navodeći kako je riječ o respiratorima proizvedenim u Švedskoj, te da za njih postoji ovlašteni servis i edukacija osoblja.\nPrema podacima dostupnim na Portalu javnih nabavki, vrijednost respiratora koji je ova firma nabavljala 2018. godine za Opću bolnicu "Prim. dr. Abdulah Nakaš" bila je 69.500 KM.\n- Trenutno je veliki problem isporuka opreme, zbog velike svjetske potražnje, kao i odluke proizvođača da opremu šalje u zemlje koje su najviše pogođene COVID-19 virusom. "Getinge", firma koja zastupamo, u kratkom roku je povećala proizvodnju respiratora za 160 posto, ali je to još uvijek nedovoljno da se podmire svjetske potrebe- rekao je Durmišević.\nKako je za BIRN BiH kazao pomoćnik direktora Kantonalne bolnice Zenica Kasim Spahić, isporuku respiratora očekuju od još dva ponuđača – firmi "Inel-BH" i "Alfa Med".\n- Svi respiratori čije se dostavljanje očekuje, vrhunske su kvalitete i od evropskih proizvođača – iz Švedske, Švicarske i Njemačke - rekao je Spahić i dodao kako se ugovorene cijene ne razlikuju značajno od cijena prije epidemije.\nFirma "Inel-BH" je sa ovom bolnicom potpisala tri ugovora za nabavku pet respiratora za intenzivnu njegu i dva transportna respiratora, dok je firma "Alfa Med" potpisala jedan ugovor u vrijednosti skoro 90.000 KM.\nIz firme "Alfa Med" su za BIRN BiH kazali kako ovaj ugovor podrazumijeva nabavku dva respiratora, dok je Spahić rekao kako firma "Inel-BH" ima obavezu da uveze pet respiratora po cijenama od 42.000 do 47.000 KM u zavisnosti od specifikacije.\nS firmom "Inel-BH" ugovor za nabavku respiratora potpisala je početkom aprila i Općina Tešanj, u vrijednosti 60.400 KM bez PDV-a.\nIz firme "Inel-BH" i Općine Tešanj nisu odgovorili na zahtjev BIRN-a BiH za komentar.\nFirma "Sono Medical" potpisala je ugovor s Distriktom Brčko u vrijednosti 343.600 KM za nabavku respiratora i pacijent-monitora.\nIgor Kurjak, direktor "Sono Medicala", kazao je za BIRN BiH da se isporuka pet respiratora i 10 pacijent-monitora za potrebe Brčko distrikta očekuje u maju, te da je nemoguće dobiti tačne datume kada će biti isporuka u BiH, "budući da su transporti iz Kine opterećeni".\nKurjak je rekao kako je respiratore i pacijent-monitore proizvela firma "Mindray", te da je cijena po kojoj je dogovorena nabavka "najbolja koja se mogla naći".\n- Naša cijena, koja je bila 50 i nešto hiljada za vrhunski respirator, kvalitete koja je 'topֺ', kvalitete za intenzivnu njegu, i to je vjerovatno najbolja cijena na tržištu koju smo možda mogli naći i nabaviti u trenutku kad oni plaćaju igračke, vidjeli ste, po 100.000 maraka", kazao je Kurjak, naglasivši kako su cijene respiratora od oko 50.000 KM - potpuno normalne".\n- Vidjeli ste, za portabilne se traži po 100.000, onda možete zamisliti – ovaj moj bi koštao sad 200.000 da sam išao tom logikom - rekao je on.\nIz Brčko distrikta nisu odgovorili na upit BIRN-a BiH o ovoj nabavci, kao ni o ugovoru potpisanom s firmom "Sedžan-Ingenering" iz Sarajeva.\nPredstavnici firme "Sedžan-Ingenering" nisu željeli dati zvaničan komentar o broju respiratora koji se nabavlja niti o mogućem datumu isporuke.\nS kompanijom "Medical" iz Mostara ugovor za nabavku mobilnog digitalnog RTG uređaja, multifunkcionalnog portabilnog ultrazvučnog sistema i respiratora potpisala je Sveučilišna klinička bolnica Mostar.\n- Cijene se kreću od nekih 15.000 dolara za respiratore neprovjerenih kineskih proizvođača do preko 100.000 eura za modele renomiranih tvrtki za proizvodnju medicinske opreme koji nude mnoge dodatne mogućnosti i garantiraju dostupnost zamjenskih dijelova - navodi se u tekstu koji je pripremio voditelj Odjela za anesteziju, reanimaciju i intenzivno liječenje Zoran Karlović.\nOva bolnica je tokom prethodnog mjeseca zaprimila donacije kompanije "Violeta" i Doma za starije i nemoćne "Vita" Grude, koje su, prema podacima Uprave za indirektno oporezivanje (UIO), uvezle pet respiratora u vrijednosti 281.090 KM.\nOva vrijednost podrazumijeva vrijednost respiratora i troškove dostave iz Kine koje su za dva respiratora kompanije "Violeta" iznosili 137.497 KM, a za tri respiratora za Dom za starije i nemoćne 143.592 KM, potvrđeno je iz UIO-a. Cijena po respiratoru s dostavom u ovim donacijama je 68.000 KM, odnosno 47.000 KM.\nOdluku o nabavci respiratora za mehaničku ventilaciju pedijatrijskih i odraslih pacijenata Bolnica "Sveti vračevi" iz Bijeljine donijela je u martu. Ugovor je potpisan s firmom "Profy" iz Bijeljine.\n- Respiratore za mehaničku ventilaciju pedijatrijskih i odraslih pacijenata, kao što smo već naveli, nismo još uvijek dobili, jer je procedura pokrenuta 30. marta, a rok isporuke je 60 dana - kazala je Lovrić.\nIz firme "Profy" nisu odgovorili na upit BIRN-a BiH kad očekuju isporuku respiratora.\nDva ugovora potpisana su s firmom "Paroco-B" Banja Luka za nabavku 12 respiratora za mehaničku ventilaciju. Iz zaključenog ugovora, vidljivo je da je vrijednost jednog respiratora 87.000 KM po respiratoru bez PDV-a.\nTreći ugovor Institut je potpisao s firmom "Đaković" Banja Luka u vrijednosti 119.660 KM. Ugovor sa ovom firmom potpisao je i Dom zdravlja Cazin, nabavljajući pritom respirator i EKG uređaj ukupne vrijednosti 67.000 maraka.\nOpća bolnica "Prim. dr. Abdulah Nakaš" pokrenula je dvije nabavke respiratora za djecu i odrasle, međutim na stranici ove bolnice nije moguće pronaći podatke o tome da li je za nabavku ovih respiratora već zaključen ugovor.\nCijena respiratorajavne nabavkemBiH


Vulin poručio Džaferoviću da pazi šta želi, jer mu se možda i ostvari | Argumenti\nNaslovna Srbija Vulin poručio Džaferoviću da pazi šta želi, jer mu se možda i...\nMinistar unutrašnjih poslova Srbije Aleksandar Vulin poručio je bošnjačkom članu Predsjedništva BiH Šefiku Džaferoviću da je veoma prirodno da Srbija razmišlja o sudbini Srba u BiH jer niko drugi neće, te da pazi šta želi jer će se možda i ostvariti.\nPovodom izjava Džaferovića da niko ne treba da se paternalistički odnosi prema BiH i da Srbija nema nikakve veze sa imenovanjem visokog predstavnika u BiH, Vulin je rekao da se niko prema BiH ne odnosi paternalistički.\n– Mi samo vodimo računa šta se dešava sa srpskim narodom u BiH, kad niko drugi neće, a neko mora. Nije to nikakvo miješanje, ali je vrlo prirodno da razmišljamo o sudbini srpskog naroda – naveo je Vulin za RTS.\nVulin je rekao da bi Džaferović trebalo da pazi šta želi jer će mu se možda i ostvariti, te podsjetio da je Džaferović rekao kako očekuje od svojih susjeda da se ponašaju prema BiH sa istim poštovanjem sa kojim se BiH ponaša prema njima.\n– Da li to znači, gospodine Džaferoviću, poslije vaše izjave da je Kosovo nezavisno, da je i Republika Srpska nezavisna? Budite pažljivi sa onim što želite, možda vam se i ostvari – poručio je Vulin.\nOn je podsjetio da je Džaferović odlazio u Novi Pazar i razgovarao sa liderom SDA Sandžaka Sulejmanom Ugljaninom, koji je govorio kako treba otcijepiti takozvani Sandžak.\n– Riječ mu nismo rekli, a mi ne smijemo da razgovaramo sa Srbima. Odmah je problem kada mi razgovaramo sa Srbima, a Republika Srpska kao međunarodno priznati entitet ne može da se poredi sa Raškom oblasti ni na koji način – naveo je Vulin.\nVulin je rekao da je samo predsjednik Srbije Aleksandar Vučić u stanju da okupi i ujedini sve Srbe, saopšteno je iz Ministarstva unutrašnjih poslova Srbije.\nOn je dodao da je Vučić sabrao sve predstavnike Republike Srpske i iz vlasti i iz opozicije, što nije lako, ali da su osjetili potrebu da se ostvari jedinstvo svih važnih faktora u političkom životu Republike Srpske kako bi Srpska bila sačuvana.


Zoran Zaev dobio mandat da formira novu Vladu Severne Makedonije | EurActiv Serbia\nPredsednik Severne Makedonije Stevo Pendarovski poverio je 13. avgusta mandat za formiranje vlade lideru Socijaldemokratskog saveza Makedonije (SDSM) i bivšem premijeru Zoranu Zaevu.\nZaev je mandat dobio kao lider koalicije "Možemo" koja je osvojila najviše poslaničkih mesta u Sobranju na vanrednim parmentarnim izborima, 15. jula.\nZaev ima 20 dana da formira koalicionu vladu, ali je rekao da još traju pregovori o formiranju nove parlamentarne većine.\nMandatar je rekao da je "uveren" da će to biti "stabilna vladu s punim četvorogodišnjim mandatom, koja će produžiti pravi put koji vodi ka EU i koja će razvijati koncept 'Jedno društvo za sve', oslobođeno bilo kavih nacionalizama i etničkih predrasuda".\nNa izborima koji su posle odlaganja zbog pandemije korona virusa, održani 15. jula, koalicija SDSM "Možemo" je osvojila 46 madata, a VMRO DPMNE 44 u parlamentu sa 120 mesta.\nLider opozicionog VMRO DPMNE Hristijan Mickoski optužio je suparnike za "masovno potkupljivanje" na parlamentarnim izborima i ocenio da njegova stranka ima veći kredibilitet za formiranje vlade od SDSM, jer ima više glasova "etničkih Makedonaca".\nZaev je na primijerskom mestu bio od 31. maja 2017. do 4. januara ove godine, kada je podneo ostavki da bi bila formirana tehnička vlada koja je uključivala i članove opozicije i bila zadužena za pripremu vanrednih parlamentarnih izbora.\nU februaru je raspušteno Sobranje i raspisani su izbori za 12. april, ali su oni odloženi zbog pandemije i vanrednog stanja koje je uvedeno 18. marta i trajalo 88 dana, do 14. juna.\nČlanice EU u martu su u martu ove godine dale zeleno svetlo za početak pristupnih pregovora sa Severnom Makedonijom i Albanijom. Evropska komisija je početkom jula Savetu EU predstavila nacrt pregovaračkih okvira za Severnu Makedoniju i Albaniju.


VELIKA ČAST: Jedan od najboljih štopera planete peva himnu za Svetsko prvenstvo (VIDEO) - Mondijal, Fudbal\nHotSport»Fudbal»Mondijal»VELIKA ČAST: Jedan od najboljih štopera planete peva himnu za Svetsko prvenstvo (VIDEO)\nPosle osvajanja Lige šampiona sa Real Madridom, kapiten ove ekipe Serhio Ramos odlučio je da prihvati poziv muzičke zvezde Demarka Flamenka i pojavi se u njegovoj novoj numeri. Ovaj nesvakidašnji gest sigurno će pozitivno delovati na navijače Furije pred Mundijal.\nPesma koja će biti himna navijača Španije u Rusiji na Jutjubu ima 1,8 miliona pregleda za tri dana prikazivanja.\nIako jedan od najboljih fudbalera na svojoj poziciji poslednjih nekoliko godina, Serhio je dobio dosta negativnih komentara na svoj račun zbog povrede prve zvezde Liverpula Muhameda Salaha u finalu Lige šampiona.\n(Izvor: YouTube/La Roja)\nTAGOVI: serhio ramos, Svetsko prvenstvo u fudbalu, Španija, Mundijal 2018


Vreme 1048 - Afere – Sajt od 25.000 evra: Uvodjenje nereda\n<< VREME | BR 1048 | 3. FEBRUAR 2011.\nAfere – Sajt od 25.000 evra >\n"Očistimo Srbiju, počnimo od Dulića!", postao je slogan koji se poslednjih dana provlačio po internetu. Ovakve i još gnevnije komentare građana izazvala je informacija koja je eksplodirala tokom vikenda o "sajtu od 25.000 evra", www.OcistimoSrbiju.rs\nStvar se dogodila baš u trenutku kada je ministar za zaštitu životne sredine Oliver Dulić otišao na godišnji odmor. Na pitanja o tome zašto sajt o nekoj akciji Ministarstva, vrlo jeftine izrade i sa šturim informacijama, košta otprilike 70 prosečnih srpskih plata, u petak uveče dao je državni sekretar u Ministarstvu za zaštitu životne sredine Bojan Đurić.\nĐurić je, inače, u ime Ministarstva i potpisao ugovor o izradi sajta sa firmom Logik Internet. U prvom trenutku on je nevešto objasnio novinaru "Politike" da je portal rađen u programu CMS, "što je malo ozbiljniji kompjuterski jezik od onog koji se primenjuje za obične sajtove". Ne samo da CMS nije program nego sistem za unošenje podataka na sajt, već i u trenutku kada je Đurić davao izjavu, na adresi www.OcistimoSrbiju.rs nije postojalo ništa ni blizu tome, već vrlo jednostavna i jeftina animacija sa šturim informacijama o reciklaži.\nDva dana kasnije, na istoj adresi pojavio se potpuno drugačiji sajt – naizgled ne mnogo skuplji, ali sa bazom deponija koja se može pretraživati i prikazati na integrisanim Gugl mapama. Na našu konstataciju da su Gugl mape besplatne, Đurić kaže da su sateliti kojima se snima teren izuzetno skupi.\nZAPLET: Izrada retko kog sajta u Srbiji košta 25.000 evra, a takav kakav je za vikend stajao na adresi www.OcistimoSrbiju.rs većina srpskih firmi napravila bi za nedelju dana, za hiljadu evra. Cena izrade sajta u Srbiji se, inače, kreće od 200 evra u jednostavnoj izvedbi u kućnoj varijanti "na crno", preko 1000 evra koliko bi, na primer, koštao jednostavniji sajt u nekom preduzeću, pa do oko 5000 evra za komplikovan, interaktivan i zahtevan sajt. Sigurno da neki vrede i koštaju 25.000 evra (već su neki ovdašnji bogataši to potvrdili i rekli da neki koštaju i milion), ali Očistimo Srbiju ne deluje kao da je i blizu toga, a nadamo se – nema ni ambiciju da bude.\nĐurić se u izjavi "Politici" zapetljao govoreći o konkursu koji je raspisan za izradu sajta, kao nabavci male vrednosti. On je rekao da je jedan od ponuđača za izradu istog sajta tražio 40.000 evra, što je, kako primećuje Koalicija za nadzor javnih finansija, koja je prva objavila podatke o sajtu – nemoguće, jer to prevazilazi okvire nabavke male vrednosti i zahteva raspisivanje tendera. Đurić je u razgovoru za "Vreme" pojasnio ovo rekavši da je Ministarstvo poslalo na veliki broj adresa projektnu dokumentaciju i da su stizale ponude i do 40.000 evra, ali da su na kraju odabrane i pozvane tri firme od kojih je Logik Internet dao najnižu ponudu.\nDrugi problem je što ugovor zaključen u aprilu 2010. godine između Ministarstva i Logik Interneta predviđa da posao bude okončan za mesec dana (ako je sajt toliko komplikovan, kako je moguće da se tako brzo završi?). Takođe, po ugovoru, novac se isplaćuje u delovima – 30 odsto avansno, a ostatak po završenom poslu. Posao nije završen, a kako smo saznali od Nikole Savića, direktora preduzeća Logik Internet, novac mu je isplaćen u celosti.\nĐurić, međutim, navodi da sajt jeste završen, i da je posredi veliki nesporazum. U razgovoru za "Vreme" on kaže da je portal zapravo završen u roku, i da je u septembru, ako se on pita, izgledao odlično. U decembru je portal povučen na "redovno održavanje" jer, kako je rekao, direktor akcije Očistimo Srbiju Milan Kinđić, ima veoma ambiciozne ideje i želeo je da se nove stvari dodaju. Za to vreme je na adresu www.OcistimoSrbiju.rs postavljena ona jednostavna animacija o reciklaži, kakvu je pogledalo pola Srbije u trenutku kada su mediji počeli da javljaju o ovoj temi. Zbog "medijske hajke" vraćena je u roku od dva dana pređašnja verzija sajta koja, po oceni Đurića, ne izgleda ni blizu onome kakva je bila nekoliko meseci ranije. Na pitanje zašto je novac isplaćen ako sajt nije završen, Đurić ponavlja da jeste završen, ali da trenutno gledamo privremenu verziju – konačna će moći da se vidi za nekoliko nedelja.\nZanimljivo je i da tako nedovršen sajt, onaj što je bio samo zamena, sa animacijom i šturim informacijama, Ministarstvo za zaštitu životne sredine reklamira banerima na internetu.\nTokom vikenda, onaj prvi sajt samo je integrisan u drugu platformu koja je malo šarenija i popunjena informacijama koje već stoje na sajtu Ministarstva za zaštitu životne sredine. Integrisana je i Gugl mapa, i ubačen je jedan Jutjub video-snimak o akciji "Očistimo Srbiju". Veći deo sajta je prazan i stoji informacija da je u izradi, što je jasno naznačeno i na početnoj stranici sajta: "Nova verzija portala je u test fazi. Nove funkcionalnosti su u razvoju i dodaju se novi sadržaji."\nLOGIK(A): U periodu od kada je ovaj posao sklopljen do danas, Logik Internet se fiktivno vodi na bivšoj adresi a u suštini, ono malo zaposlenih što je ostalo, nije primalo redovne plate i radili su od kuće. Nikola Savić je objasnio za "Vreme" da je firma i danas "zbog smanjenja troškova u procesu menjanja lokacije".\nOn je rekao da se u prethodnom periodu radilo na funkcijalnostima koje će se koristiti u pozadini, a obezbeđivaće komunikaciju Ministarstva i opština po pitanju akcija, kao i prikupljanje, analizu i objavljivanje podataka vezanih za akcije... "Te funkcionalnosti će postajati vidljive kako podaci iz svih relevantnih institucija budu pristizali i bivali obrađeni".\nNa pitanje da li je njegovoj firmi Ministarstvo isplatilo sav novac, kaže: "Jeste, kada smo završili razvoj svih delova veb aplikacije koja pokreće portal. Kao i svaki živi sajt, potrebno ga je dalje održavati, što se uvek radi nakon lansiranja. Održavanje i eventualne dorade, kao i pomoć kolegama iz Akcije koji koriste portal, neće biti dodatno naplaćeni, što je standardni postupak."\nSve zvuči vrlo logično, i zaista kao nesporazum. Na poslednjoj verziji vidi se da je uložen veliki trud kako bi u bazu bili uneti podaci o deponijama. Na ostatku sajta, međutim, nema gotovo ništa. Poslednja vest o aktivnostima zaista je objavljena pred "skidanje" portala, ali ostale sekcije – foto-galerija, linkovi, projekti – još su "u izradi", što po nekoj logici govori da su u izradi bile i u decembru.\nPretpostavimo i da taj sajt vredi 25.000 evra i da mu je to cena. Ostaje pitanje zašto ni posle devet meseci od sklapanja ugovora ovaj sajt, iako izmenjen, i dalje izgleda kao da ga je pravio "talentovani srednjoškolac". Zašto je novac isplaćen, ako u ugovoru piše da će to biti obavljeno tek kad posao u celosti bude završen. Možda Dulićevom ministarstvu jedan sajt i "dva miliona dinara ili nešto manje" zvuči nevažno, ali na "ovu skupoću" sva ova pitanja o trošenju novca iz perspektive građana ni najmanje nisu "nekorektna".\nPosle svega, portal bi mogao postati i vrlo zanimljiv i ljudima koji nisu preterano zainteresovani za deponije. Za samo četiri dana, do utorka uveče kada završavamo ovaj broj "Vremena", zabeležena je rekordna poseta, neuporediva sa posetom za sve prethodno vreme koliko sajt postoji. Kako smo čuli od nekih sagovornika, o svemu se raspitivala i Služba za borbu protiv organizovanog kriminala, a i najave tužbi sa raznih strana koje su prosto pljuštale poslednjih dana obećavaju da ćemo o ovome još slušati.\nNauči CMS da te ceo svet razume\nDulićev sajt od 25.000 evra\nVreme reciklaže >\nKampanja za 2011 – Veliko Đubre\nSlučaj Željka Mitrovića >\nArsenik i ružičaste čipke\nŠtrajk prosvetnih radnika >\nSusret na brvnu\nAzilanti u Srbiji >\nZaštita podataka o ličnosti >\nŠta sve o vama zna Veliki brat\nSudbina ili zavera >\nŠta je uzrok Mitrovićeve aplastične anemije?\nDulić: Postavljaju mi nekorektna pitanja\nMinistar Oliver Dulić tvrdi da se mesecima nalazi pod medijskom hajkom čiji je cilj njegova lična diskreditacija zbog uvođenja reda u sektor građevine, verovatno aludirajući na medijske navode poput onog da njegova firma posluje sa 70 budžetskih institucija. "Bavim se uvođenjem reda u građevini koji podrazumeva sprečavanje korupcije, donošenje brojnih planova i akata koji će sprečiti dalji haos u tom sektoru", rekao je Dulić dodajući da to podrazumeva i izgradnju hiljada stanova čije će cene biti realne, potom inspekcijski nadzor i sprečavanje divlje gradnje "izbijanjem stotina miliona evra iz džepova onih koji su zgrtali novac od građana naplaćujući nerealno visoke cene kvadrata".\n"Drago mi je da je posle nekoliko godina mog rada jedina zamerka koja može da mi se pronađe to da li je jedan sajt trebalo da košta dva miliona dinara ili nešto manje", rekao je Dulić.\nOn je naglasio da je Ministarstvo svima zainteresovanima dostavilo svu dokumentaciju koja je tražena u skladu sa Zakonom o dostupnosti informacija od javnog značaja, ali da "neko to pokušava da zloupotrebi postavljajući pitanja koja su nekorektna".\nŠto se tiče sajta i njegovog sadržaja, kad bude završen, omogućiće da svaki građanin koji želi da učestvuje u akciji "Očistimo Srbiju" može da se informiše o tome gde i kome da se obrati. Građanin, ukoliko primeti deponiju, može da je fotografiše i pošalje preko ovog sajta, može da se informiše o očišćenim i postojećim deponijama, a sajt će omogućiti i koordinaciju velikog broja ljudi koji su u sve ovo uključeni.\nI, za kraj, Dulić je dodao: "Želeo bih da poručim onima koji stoje iza ovoga, a to svakako nisu nevladine organizacije, da ću nastaviti da radim posao koji sam započeo i završiću ga do kraja. Uvešćemo red u Srbiju."


Bošković: Članstvo u NATO i EU su komplementarni procesi\nCrnogorski ministar odbrane, Predrag Bošković, ocijenio je danas da nije moguće izolovano govoriti o članstvu u NATO i EU i ponovo se založio za “politiku otvorenih vrata evroatlantske zajednice”, prenose mediji u Podgorici.\nGovoreći na panelu Free Market Road Show povećenom vezi NATO članstva i evropskih vrijednosti, koji je na podgoričkom Univeritetu Donja Gorica organizovao Austrijski ekonomski centar, Bošković je ponovio da je ulazak u NATO jedan od najvažnijih trenutaka u istoriji Crne Gore “koji je donio mnoge druge benefite i nove vrijednosti na društveno-ekonomskom planu”.\n„NATO i evropske integracije su dva komplementarna procesa, sa ciljem stvaranja jakog sistema kolektivne bezbjednosti, kao garanta mira i prosperiteta međunarodne zajednice“, kazao je Bošković.\nBošković je istakao da “postignuti rezultati i lekcije savladane na evroatlantskom putu, predstavljaju značajno iskustvo na putu ostvarenja drugog spoljnopolitičkog cilja Crne Gore”.\n„NATO integracije podstiču integracije u EU, a politika koju promoviše Alijansa počiva na jačanju evropskih vrijednosti”, rekao je crnogorski ministar odbrane. “U prilog tome govori činjenica da je saradnja Saveza sa EU visoko pozicionirana na NATO agenda”.\nPrema njegovim riječima, bez koherentnog i usklađenog pristupa te dvije najrazvijenije međunarodne organizacije, nemoguće je govoriti o stabilnom međunarodnom okruženju.\nOn je naglasio da se Crna Gora “snažno zalaže za politiku otvorenih vrata evroatlantske zajednice, posebno zbog istorijske nestabilnosti regiona Zapadnog Balkana”, prenosi RTCG.\n"Dobrosusjedski odnosi i regionalna saradnja su veoma značajni kriterijumi za NATO i EU", zaključio je Bošković, prenosi portal Antena M.